2015ean, atzera botatako edo beste defentsa erakundeetara igorritako kexak alde batera utziz gero, Etxebizitza arloan 127 espediente kudeatu dira, hau da, Arartekoaren erakundeak izapidetutako guztien %6,3. Dagokien administrazioen arabera, honela banatu daitezke espediente horiek:\n(Eusko Jaurlaritza) .........................................................................100\n• Tokiko Administrazioa ...................................................................20\nBestalde, gaia kontuan izanez gero, honela banatu dira:\n• Etxebizitza babestuaren alokairua ................................................58\nprozedura administratiboa ..............................................................32\n• Etxebizitzarako sarbidea: premia frogatzea eta\nesleitzeko prozedura ......................................................................25\n• Kalteak etxebizitza babestuetan eraikitze akatsengatik ................8\n• Beste alderdi batzuk .....................................................................3\n• Etxebizitza erosi eta birgaitzeko laguntzak ...................................1\n2015ean kudeatutako erreklamazioen tramitazio xehetasunari dagokionez, dela 2015ean jasotakoak dela 2015eko urtarrilaren 1ean, txosten hau idazten hasitakoan, indarrean jarraitzen zutenak kontuan izanez gero, hau da arloko egoera:\nOndorengo atalean emango dugun azalpen zehatzagoari kalterik egin gabe, esan beharra daukagu konpondu ez diren jarduera okerren artean daudela onartu gabeko gomendio hauen bidez amaitu ditugunak:\n• Arartekoaren Ebazpena, 2014ko azaroaren 10ekoa. Horren bidez, babesturiko etxebizitzen erosleen eskubideak bermatzeko beharrezko neurriak hartzea gomendatzen zaio Enplegu eta Gizarte Politiketako Sailari, bankuek finantzaziorik ez emategatik esleituriko etxebizitza eskuratzeari nahitaez uko egin behar dioten pertsonei dagozkienak.\n• Arartekoaren Ebazpena, 2015eko apirilaren 13koa. Horren bidez, Enplegu eta Gizarte Politika Sailari gomendatzen zaio babestutako etxebizitza eskatzaile batek Etxebizitza Eskatzaileen Erregistroan izen emateko egindako eskaera artxibatu duen ebazpena berraztertzeko.\n• Arartekoaren Ebazpena, 2015eko maiatzaren 19koa. Horren bidez, Enplegu eta Gizarte Politika Sailari gomendatu zaio berriz azter dezala Etxebizitza Eskatzaileen Erregistroan etxebizitza babestuaren eskatzaile baten inskripzioari baja emateko erabakia.\n• Arartekoaren Ebazpena, 2015eko ekainaren 3koa. Horren bidez, Enplegu eta Gizarte Politika Sailari gomendatzen zaio berriz azter dezala etxebizitza babestuaren eskatzaile baten inskripzioari Etxebizitza Eskatzaileen Erregistroan baja emateko erabakia.\nEtxebizitza arloko gai desberdinen sailkapenaren arabera, herritarrek kexa gehien jarritako gai nagusiak aztertuko ditugu jarraian.\n2.1. Etxebizitzarako sarbidea: premia frogatzea eta esleitzeko prozedura\nAurten kexa askotan (kexa kopuru garrantzitsua izan da) kexagileek ebazpen jakin batzuen legezkotasuna zalantzan jartzen zuten; ebazpen horiek babestutako etxebizitzak alokairuan esleitzeko prozeduretan hartutakoak izan dira; kexagileak prozedura horietatik kanpo geratu dira hainbat arrazoiren ondorioz eta beren ezadostasuna adierazi dute, babes publikoko etxebizitza baten esleitzaile izan ezin zirelako.\nKexagileek aurkeztutako administrazio-ebazpenen azterketa egokia egin ondoren ondorioztatu dugunez, Enplegu eta Gizarte Gaietako Saila babes ofizialeko etxebizitzak esleitzeko prozedura arautzaileko araudiaren arabera aritu da eta kexagileak prozeduratik kanpo uztea justifikatuta dago, izan ere, kexagile horiek ez zituzten baldintzak betetzen diru-sarrerei dagokienez edo udalerri jakin batean erroldatuta egoteari dagokionez.\nBabestutako etxebizitzak esleitzeko prozedurei buruz aztertutako kasuetan, bereziki aipatu behar ditugu Bilboko udalerrian babes ofizialeko 53 etxebizitza erosteko sustapen pribatuko esleipen-prozeduran egondako arazoak.\nZenbait kexa jaso genituen eta hiru herritarrek salatu zuten notario aurrean zozkatu ziren 53 etxebizitza horien zozketatik kanpo geratu zirela akats baten ondorioz.\nKexa-espedientea izapidetzerakoan Enplegu eta Gizarte Politiken Sailak aitortu zuen Bizkaiko Etxebizitzen Lurralde Ordezkaritzak egindako partaideen zerrendetan akats bat egon zela, eta horren ondorioz, babes ofizialeko 53 etxebizitza esleitzeko notario aurrean egin zen lehenengo zozketan 228 lagunek ezin izan zutela parte hartu, nahiz eta bigarren zozketan hartu ahal izan zuten, esleitu gabe geratutako 40 etxebizitza sartu zirenean.\nEra berean, Enplegu eta Gizarte Politika Sailak erakunde honi eman dion azkeneko txostenean dio esleipen-prozedura horretan gertatutakoaren ondorioz “hausnarketa prozesu bat hasi zela, sustatzaile pribatuen sustapen hauetan hartu beharreko neurriei buruz”.\nGure esku-hartzea amaitzeko emandako ebazpenean ondorioztatu genuen, egindako akatsa zenbatekoa zen ikusita, argi zegoela sustapen pribatuko etxebizitzen esleipenerako legez aurreikusitako prozedura ez zela behar bezain bermatzailea eta, beraz, Enplegu eta Gizarte Politika Sailak beharrezko neurriak hartu behar zituela berriro ere akatsik egon ez zedin; akatsaren ondorioz, udalerriko pertsona kopuru garrantzitsua babes ofizialeko etxebizitza izateko aukerarik gabe geratu baitzen, eta are larriagoa izan zen gaia kontuan izanez gero udalerri horretan babestutako etxebizitzen eskaintza eskaria baino askoz txikiagoa dela.\nZentzu horretan, Sailari jakinarazi genion etorkizunean sustapen pribatuko babestutako etxebizitzak esleitzeko prozeduretan egokia litzatekeela prozedurazko bermeak sartzea (zozketara onartutakoen behin-behineko zerrendak argitaratu) babes ofizialeko sustapen publikoko etxebizitzen esleipenetan egiten den bezala, izan ere, berdintasun, publizitate eta gardentasun printzipioak berdin errespetatu behar dira babes publikoko etxebizitzen esleipen guztietan.\nAurten jasotako kexa asko eta asko babes publikoko etxebizitzak alokairu erregimenean kudeatzeko gaiei buruzkoak izan dira, eta gai berari buruzkoak izan dira herri-administrazioen jarduerak aztertzeko gure zereginean emandako ebazpen asko eta asko ere.\nAurreko urteetan bezala, ohikoak dira alokairuan daudenen eta herri-administrazioen edo alokatzen duten erakundeen arteko tira-birak eta gai hauei buruzkoak izaten dira gehienetan: alokairuaren zenbatekoa, alokairu-kontratuetan berme gisa jarritako dirua atxiki eta babes ofizialeko etxebizitzetako higiezinen erkidegoko gastuak, ur beroarenak eta berogailu zentralarenak.\nAtal honetan aipatu nahi dugu Alokabide elkarte publikoa Arartekoaren erakundearekin lankidetzan aritzeko prest egon dela beti babes ofizialeko etxebizitzetan alokairuan bizi direnek aurreko paragrafoan aipatutako gaien inguruan kexak aurkeztu dituztenean eta “Bizigune” etxebizitza hutsen programakoek aurkeztu dituztenean ere bai; horri esker, aurkeztutako erreklamazio askoren aldeko ebazpena eman da kexa-espedientea tramitatzean eta ez da berariazko gomendiorik edo iradokizunik egin behar izan, herritarrek oinarrituta egindako eskariak asetzeko.\nBada gai berri bat ere, ikusi dugunez maizterren gero eta kexa gehiago dago, batzuetan babestutako etxebizitzen higiezin osoko biztanlerik gehienek sinatuta eta finken administrazio batzuen erkidegoko gastuen kudeaketarekin ez daudela ados adierazten dute, batez ere, berogailu zentrala eta ur beroa kudeatzeko duten moduarekin eta oinarrizko hornidura horiengatik ordaintzen dutenari buruz informazio gabezia dutela adierazten dute.\nAztertutako kexetan, sozietate publiko horrek eskainitako agiriak eta txostenak kontrastatu ondoren, ez dugu irregulartasunik ikusi kexagileek planteatutako oinarrizko gaietan, nahiz eta gure ustez babes publikoko etxebizitzak alokatzen dituzten pertsonei eta familiei informazio hobea ematea eta komunikazio handiagoa eskaintzea egon eta horrela ordaindu beharreko erkidegoko gastuei buruzko tira-bira ugari saihestu.\n2.3. Kalteak etxebizitza babestuetan eraikitze akatsengatik\nEraikuntzako gabezien inguruko kexei dagokienez, aurten herritarren zenbait kexa jaso ditugu Visesa elkarte publikoak sustatutako babes ofizialeko etxebizitzen jabeek adierazi baitigute beren etxebizitzetan agertutako akatsak konpontzeko denbora gehiegi igarotzen ari dela.\nAztertutako kexarik gehienak eraikuntzako akatsei buruzkoak dira, higiezinenen baterako elementuetan daude akats horiek (aurrealdean, teilatuan...) eta etxebizitzako gelaren baten ohiko erabileran eragina dute eta kasu larriren batean etxebizitza osoaren bizigarritasunean ere bai.\nKexa hauek ikertzeko izapideetan, ohikoa izan da Visesa sozietate publikoak onartzea salatutako akatsen berri baduela eta sozietate publikoak “inoiz ere ez duela alde batera utzi kexaren xedea, eta konpontzeko bidean direla”.\nErakunde honek badaki batzuetan zaila izan daitekeela eraikuntzako gabezia batzuen jatorria hautematea eta konpontzeko neurri eraginkorrak zein izan daitezkeen jakitea, hala nola, ura iragazten delako hezetasuna agertzea.\nDena dela, beste urte batez ere errepikatu beharra daukagu herri-administrazioek eraikuntza-akatsengatiko kexei diligentziaz erantzun beharra daukatela, erasandako babestutako etxebizitzek ahalik eta lasterren berreskuratu dezaten beren kalitatea eta bizigarritasuna eta kexak judizializatu ez daitezen, horrek guztiak eraikuntzako akatsak konpontzeko ekar dezakeen atzerapena saihestu ahal izateko.\n2.4. Administrazioaren funtzionamendua eta prozedura administratiboa\nAtal honetan ere berriro aipatu behar dugu berme formalik ez dagoela Etxebizitza Eskatzaileen Erregistroan alta emateko eta babestutako etxebizitza-eskarien baja ebazpenetarako.\nIazko urteko txostenean ohartarazi genuen Enplegu eta Gizarte Politika Saila eta esan genion erregistro horren kudeaketa hobetu beharra zuela, are gehiago, babestutako etxebizitza behar dutenen eskubideen aurkako ebazpenak jakinarazteko modua hobetu behar zela. Zoritxarrez, 2015ean erregistroko alta ukatzeak eta bajako ebazpenak iragarki-taulan argitaratuta egin dira, ondorioz, babestutako etxebizitza eskatu dutenen kexak jaso ditugu berriro ere, Etxebizitza Eskatzeko Erregistroan baja eman baitzaie jakinarazpen pertsonalik jaso gabe eta ondorioz, beren interesen aurkako ekintza horren aurka ezer egiteko aukerarik gabe geratu dira.\nTxostenaren hasieran adierazi bezala, erregistro horretan bajak behar ez bezala izapidetu direnez, gomendio hauek eman ditugu:\n• Arartekoaren Ebazpena, 2015eko ekainaren 3koa. Horren bidez, Enplegu eta Gizarte Politika Sailari gomendatu zaio berriz azter dezala Etxebizitza Eskatzaileen Erregistroan etxebizitza babestuaren eskatzaile baten inskripzioari baja emateko erabakia.\nLabur esanda, hiru ebazpenetan gomendatu genion Enplegu eta Gizarte Politika Sailari aurkako ebazpenak berriro aztertzeko eta kexagileen antzinatasuna erregistroan mantentzeko. Era berean, Etxebizitza Eskatzaileen Erregistroko ebazpenen tramitazioa eta jakinarazpena Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legera egokitzeko eskatu genion.\nSailak ez du hiru ebazpenetako bat ere onartu eta erantzun hau eman die hirurei:\n“Ebazpena EZ da berrikusiko, hizpide dugun kasuan, espedientearen baja arlo horretan indarrean dagoen araudian aurreikusitako eran jakinarazi zelako.\nBestalde, jakinarazi nahi dizugu gaur aztertzen ari garela ea badagoen modu bideragarririk Etxebizitza Eskatzaileen Erregistroaren ebazpenak interesdunei zuzenean jakinarazteko.”\nEtxebizitza Eskatzaileen Erregistroan baja ematearen ondorioak oso larriak dira babestutako etxebizitza eskatzen dutenentzat eta ondorio horiek behin eta berriro azaldu ditu Erakunde honek; hala ere, Sailak orain arte ez du inoiz onartu bajak berriro aztertzea eta ondorioz, kexagileek Etxebizitza Eskatzaileen Erregistroan pilatutako antzinatasuna berreskuratzea.\nAzken urteetan jakin izan dugunez, erregistro horretan baja ematearen ondorioz kasu batzuetan Etxebizitzarako Prestazio Osagarria eten zaie eta diru-sarrerak bermatzeko errenta jasotzen dutenei bidegabe jasotako kopuruak itzultzeko prozedurak hasi zaizkie.\n2015eko irailean jarri da indarrean Etxebizitzei buruzko ekainaren 18ko 3/2015 Legea; Lege honek 2016ko urtarrilaren 1etik aurrera aitortzen du eskubide subjektibo bat eta horren arabera alokairuko etxebizitza eskatzaile gisa Etxebizitza Eskatzaileen Erregistroan gutxienez lau urteko antzinatasuna dutenek etxebizitza duin eta egoki bat legez okupatzeko eskubidea dute.\nLegezko araupetze berriarekin, erregistroko antzinatasuna oinarrizko baldintza da etxebizitza izateko eskubidea bermatzeko, eta hori dela eta administrazioaren jarduerak erabat errespetatu behar ditu prozedura guztien berme formalak, babestutako etxebizitza eskatzen dutenen eskariaren baja ekar badezakete.\nBestalde, Etxebizitzako Behatokiak berak “Etxebideko erregistroko bajen azterketari” buruzko txostenaren ondorioetan (2015eko urrian argitaratua) dio 2014an babestutako etxebizitza eskatzen zuten 48.061 laguni eman zitzaiela baja eta adierazten du txostenean aztertutako datuen arabera, komunikazioa eta informazioa indartu behar direla Etxebizitza Eskatzaileen Erregistroaren eta babestutako etxebizitza eskatzen dutenen artean eta gaineratzen du atzerritarrak direla, batez ere, “ezagutza mailarik txikienak dituen taldea”.\nOndorioz, gaur egun Etxebizitza Eskatzaileen Erregistroan izena ematea, etxebizitza duin eta egokia izateko eskubidea eta pertsona eta familiarik zaurgarrienentzako oinarrizko gizarte prestazioak izateko eskubidea lotuta daudenez, abenduaren amaieran Enplegu eta Gizarte Politika Saileko ordezkariekin izandako bileran berriro eskatu diegu 2016ko urtarrilaren 1etik aurrera Erregistro horretan izena ematea ukatzea eta bajak 30/1992 Legearen arabera egiteko.\nAtal hau amaitzeko, esan beharra dago Enplegu eta Gizarte Politika Sailak ez duela beste ebazpen hau ere onartu: Arartekoaren Ebazpena, 2014ko azaroaren 10ekoa, horren bidez, babesturiko etxebizitzen erosleen eskubideak bermatzeko beharrezko neurriak hartzea gomendatzen zaio Enplegu eta Gizarte Politiketako Sailari, bankuen finantzaziorik ez emateagatik esleituriko etxebizitza eskuratzeari nahitaez uko egin behar dioten pertsonei dagozkienak. Horren edukia zehatz-mehatz aztertu dugu 2014ko urteko txostenaren atal honetan.\nZalantzarik gabe Etxebizitzari buruzko ekainaren 18ko 3/2015 Legea argitaratu eta indarrean sartzea arauzko berrikuntza nabarmena da, -Lege horrek Konstituzioaren 47. artikuluan ezarritakoa garatzen du, etxebizitza duina eta egokia izateko eskubidea egia bihurtzeko botere publikoek arauak ezarri ditzaten-; Lege horrek legezko marko bat ezartzen du eta euskal herri-administrazioek bete beharra daukate EAEko edozein udalerritan administrazio-egoitza duen orori aitortzen zaion oinarrizko eskubide hau.\nHerritarrek eta gizartetik kanpo geratzeko arriskua dutenen eskubideen alde lanean aritzen diren elkarteek eskatua, Lege hau Eusko Legebiltzarrak onartu du etxebizitzaren eskumena erabiliaz eta bizitzeko kondizioak hobekuntza ekar dezaken politika bultzatzeko eta hiritarren oinarrizko eskubide eta betebeharren erabilpen egokia zaindu eta bermatzeko euskal botere publikoek duten betebeharra beteaz (Euskal Herriko Autonomi Estatutua, 9.2 artikulua).\nEtxebizitzari buruzko Legea, europar mailako beste arau batzuen parekoa da eta aurrez ez dago horrelakorik estatuan; etxebizitza edo bizitoki bat legez izateko eskubide subjektiboa onartzen du, eta administrazioak behar bezala erantzuten ez badu administrazioarekiko auzien jurisdikzioan eskatzeko eskubidea ere bai.\nGaur egun babestutako etxebizitza parkeak dituen mugak ezagunak dira eta horren ondorioz Etxebizitzaren Legeak aurreikusten du eskubide subjektibo hau betetzeko etxebizitza bat alokairuan ematea ezinezkoa denean, prestazio ekonomiko bat eman beharko dela merkatu pribatuko etxebizitza bat erabili ahal izateko.\nEskubide subjektiboak arauzko garapena behar du. Dena dela, Legearen laugarren xedapen iragankorrean aurreikuspen bat ezarri da, eskumendun herri-administrazioek eskubide hau pixkanaka bete dezaten 2016ko urtarrilaren 1etik aurrera. Lehenengo urte honetan hiru kide edo gehiagoko bizikidetza-unitateei aitortuko zaie, urtean 15.000 euro baino diru-sarrera txikiagoak izan eta Etxebizitza Eskatzaileen Erregistroan gutxienez lau urteko antzinatasuna badute alokairu erregimenean.\nEtxebizitza beharra eta, ondorioz, herri-administrazioek eman beharreko erantzuna aitortzen zaie gizarte-larrialdi egoeran dauden pertsonei eta familiei, etxetik bota behar badituzte hipoteka-exekuzioan edo alokairua ordaindu ez dutelako, etxebizitzaren erabileraren aldi baterako desjabetze prozedura ezarriaz, eta hori ezartzeko legezko garapena behar da.\nEtxebizitza duina eta egokia izateko eskubide subjektiboa aitortu eta pixkanaka ezartzearekin batera, Etxebizitzaren Legeak EAEko Lurzoru Ondare Publikoa sortu du eta dagokien gizarte funtzioa betetzen ez duten etxebizitzetan esku hartzeko tresna publiko zenbait arautu ditu. Era berean, babes publikoko etxebizitzen eta zuzkidura-bizitokien erregimen juridikoa ezarri du, baita horiek ikuskatzeko eta zehatzeko erregimena ere, eta euskal herri-administrazioak behartu ditu beren baliabide publikoen %80 alokairuko etxebizitzak sustatzeko erabiltzera, talderik ahulenei eskaini ahal izateko.\nLege honen garapen orokorra Eusko Jaurlaritzako Enplegu eta Gizarte Politika Sailari dagokio, eta bertako ordezkariek erakunde honi jakinarazi diotenez, legea aldarrikatu zenetik ahal den guztia egiten ari dira egoki ezarri dadin eta zentzu honetan, 2016ko lehenengo seihilekoan lehenengo araudiak argitaratzea aurreikusten da.\nUrtero egiten dira Herriaren Defendatzaileen Koordinaziorako Jardunaldiak herritarren eskubideei buruzko berariazko gaiak aztertu eta ondorioak ateratzeko eta 2015ekoak etxebizitza publikoaren egoerari buruzkoak izan dira.\nUrtean zehar egindako bi tailerretan, herriaren defendatzaileen ordezkariek diagnostiko bat egin dugu gure eskumeneko alor bakoitzeko etxebizitza eskubideari buruz, behar nagusienei buruz eta babestutako etxebizitzen alorrean hautemandako arazoei buruz; baita etxebizitza duina eta egokia izateko herri-administrazioek dituzten tresnei buruz ere.\nTailerretan egindako lana amaitzeko adierazpen bat egin da, “Herriaren defendatzaileen adierazpena, Espainiako etxebizitza publikoari buruz”, eta estatua eta autonomia-erkidegoak hertsatzen dira etxebizitza duina eta egokia izateko eskubidea bermatzeko behar adina lege susta ditzaten eta bakoitzaren aurrekontuen bidez eskumendun administrazioei baliabideak eman diezazkieten behar duten pertsonen alde eskubide hori gauzatzeko.\nEra berean, adierazpen horretan alokairuko etxebizitza publikoen parkea hazteko eskatzen zaie herri-administrazioei eta etxebizitzen ehuneko bat gorde dadila talderik zaurgarrienentzat eta etxebizitza behar berezia dutenentzat.\nAdierazpen horretan aipatzen da beren ohiko etxebizitza galdu duten familiak Etxebizitzaren Gizarte Funtsean dauden etxebizitzetan sartu ahal izateko baldintzak malgutu daitezela eta aukera duten kasuak zabaldu daitezela.\nBestalde, etxebizitza arloko plana garatuaz, aurten ofiziozko hiru jarduera hasi ditugu eta Araba, Bizkaia eta Gipuzkoako Foru Aldundiei eskatu diegu beren batzar orokorretan sustatu ote dezaketen ondasun higiezinen gaineko zerga aldatzea, udal etxebizitzaren bat alokatuta dutenek zerga hori ordaindu beharrik izan ez dezaten, 2014. urtetik Alokabide elkarte publikoak kudeatutako etxebizitza babestuetan edo asimilatuetan bizi direnekin gertatzen den bezala.\nTxosten hau itxi aurretik jakinarazpen bat jaso dugu, Gipuzkoako Foru Aldundiko Ogasun eta Finantza Departamentuarena, eta adierazi zaigu erakunde honek proposatutako aldaketa tratatu duela Euskadiko Zerga Koordinaziorako Organoak eta ezer adostu aurretik Eudel Euskadiko Udalen Elkartearen iritzia jakin nahi duela.\nOndorioz, ofiziozko hiru espediente horiei buruzko ebazpenak datozen ekitaldian emango dira.\nEtxebizitzari buruzko ekainaren 18ko 3/2015 Legea argitaratu ondoren, legezko maila dute etxebizitza duin eta egokia izateko eskubide subjektiboak eta etxebizitzei dagokien gizarte funtzioa beteko dela bermatzeko administrazioek esku hartzeko dituzten tresna batzuek; ondorioz, EAEn etxebizitza duina eta egokia izateko oinarrizko eskubidea egiaz betetzearen aldeko apustua egin da.\nLegezko oinarria ezarri denez, euskal herri-administrazioei dagokie orain, beren eskumenen alorrean, legebiltzarraren agindu hau garatzea arauzko eta aurrekontu arloko neurri zehatzak hartuaz. Horretarako ahalegin handia egin beharko da, beste gizarte eskubide batzuk asetzeko egiten den bezala, hala nola hezkuntzarako edo osasunerako eskubidea; gaur egun badakigu eskubide horiek oinarrizkoak direla baliabide ekonomiko gutxiagoko pertsonen eta familien bizi-baldintzak hobetzeko eta gizarte kohesiorako ere bai.\nAldi berean, Etxebizitzari buruzko ekainaren 18ko 3/2015 Legeak printzipio arautzaileen zerrenda bat du eta horiek izan behar dira euskal herri-administrazioen etxebizitza arloko jardueren gidari. Printzipio hauek nabarmentzen dira: babestutako etxebizitza edo bizitoki bat izateko eskubidea erabiltzerakoan diskriminazio oro desagerraraztea, talde ahulen aldeko ekintza positiboko neurriak ezarriaz eta jokabide diskriminatzaileak sustatuaz; eta etxebizitza horien birgaitze- edo eraberritze-jarduketak bizigarritasun-, funtzionaltasun- eta segurtasun-baldintzak hobetzera bideratzea, arreta berezia jarrita irisgarritasunean.\nEAEn aspalditik garatzen dira etxebizitza arloko politika publikoak, eta legezko marko berri honen ondorioz, politika horiek egokitu egin beharko dira, alokairuko babes publikoko etxebizitza parkea behar bezala hazi ahal izateko.\nGaur egun Etxebizitza Eskatzaileen Erregistroan izena ematea eta etxebizitza duin eta egoki batean legez bizitzeko eskubide subjektiboa aitortzea lotuta daude eta 2016ko urtarrilaren 1az geroztik izen-emateak ukatzeko eta erregistroko eskarien bajak egiteko, beharrezko berme formalak bete beharko dira.\nEtxebizitza eta gizarte-laguntza arloan eskumenak dituzten herri-administrazioen arteko koordinazioa bermea da pertsonarik eta talderik ahulenak babesteko eta ezinbesteko tresna bizitokirik gabe inor gera ez dadin.\n1 Etorkinei eragiten dieten kexen arrazoiak txosten honetako 3. Kapituluko etorkinak eta kultura aniztasuna atalean aztertuko dira.\n2 Epaitu aurreko arazo horien kasuan, Europar Batasuneko Justizia Auzitegiaren iritzia eskatu zen. Zehazki, galdetu zen hipoteka betearazeko prozedura bat ezagutzen duen Espainiako epaile batek ordaindu beharreko zenbatekoak berriro ere kalkulatzeko agindu behar ote duen. Hipoteka-maileguari buruzko kontratuko klausula batek berandutza-interesak ezartzen ditu, diruari dagokion legezko interesa baino hiru aldiz handiagoa den tasaren arabera kalkulatuta, gehieneko muga errespetatzen duen berandutza-interesaren tasa bat aplikatuz.\n3 Xedapen iragankor horren ondorioz, kontsumitzaileak –hipoteka betearazteko prozesua 1/2013 Legea indarrean sartu baino lehen hasi eta oraindik bukatu gabe baldin badago–, Legea argitaratu eta hurrengo egunetik zenbatzen hasita hilabeteko epe preklusiboan, nahitaez betearaztearen aurka erreklamazioa aurkeztu behar dute, eta zehazki, kontratuan agertzen diren klausulen ustezko gehiegikeria salatu behar dute.\n4 Kexa hauei buruzko informazio osoagoa kontsultatu daiteke kapitulu honetako Ogasunaren atalean.\n5 Lege hau pixkanaka jarriko da indarrean, oro har, argitaratzen denetik urtebetera jarriko da eta erregistro elektronikoaren, ahalduntzeen erregistro elektroniko eta sarbide orokor elektronikoen, eta beste aurreikuspen batzuen kasuan, bi urte igaroko dira.


Almaraz II zentral nuklearra gelditu egiten da erreaktoreko hozte-sisteman gehiegizko tenperatura detektatu ondoren. | Consumer\nAlmaraz II zentral nuklearra gelditu egiten da erreaktoreko hozte-sisteman gehiegizko tenperatura detektatu ondoren.\nJarduera etetea prebentzio neurri gisa hartu da, instalazioaren funtzionamendu anormalaren aurrean.\nAlmaraz II zentral nuklearrak, Cáceresen dagoenak, bere jardueraren geldialdi “programatu gabea” egin du, bere erreaktoreko hozte-sisteman anomaliak detektatu baititu. Erreaktoreko ponpa nagusietako baten azpiko kojinetearen tenperatura igo egin dela detektatu ondoren, jarduera bertan behera geratu da. Hori dela eta, jarduera badaezpada gelditu da.\nZentral nuklearraren titularrak instalazioa modu ordenatuan gelditzea erabaki du, karga pixkanaka murriztuz, sarea erabat desakoplatu arte. Azaldu duenez, horrela, jarduera automatikoki geldiaraztea aurreikusi da, ezarritako segurtasun-mugen gainetik tenperatura neurriz kanpo handitzen bada.\nGertaera horrek ez die ez pertsonei ez ingurumenari inolako arriskurik ekarri, eta Gertaera Nuklearren Nazioarteko Eskalako (INES) 0. mailan kalifikatu da. Almaraz II zentral nuklearreko titularrak gertaeraren berri eman dio Segurtasun Nuklearreko Kontseiluari, erregelamenduzko prozedurak ezartzen duen bezala.\nerreaktore mardul nuclear-eu parada-eu zentral


Txartelak | Fiare Banca Etica\nKreditu- eta zordunketa-txartelak egunero erabiltzen ditugun tresnak dira, eta oso baliagarriak dira egunerokoan: dendetan edo Internet bidez egindako erosketak ordaindu, eta dirua atera herrialdeko zein atzerriko kutxazain automatikoetan.\nGure txartel guztiak Contactless dira.\nGainera, nahi izanez gero, zure txartelak Internet bidezko bankaren bidez kudeatu ahal izango dituzu edozein unetan, azkar eta eroso.\nSaldoa, mugimenduak, likidazioak eta txartelen datuak kontsultatu.\nBeste eragiketa asko: aktikatu, PINa bikoiztu, blokeatu.\nEgin klik hemen baldintza guztiak irakurtzeko.\nInformazio gehiago nahi duzu? Jar zaitez gurekin harremanetan.


Zuzenbide zibila >> Formularioak\t>> Epaitegiak\n294. HITZARMEN ARAUEMAILEA\nAlde batetik,<<IZEN ABIZENA>> jn./and., adin nagusikoa,<<NAN>> zk.ko NAN eta<<HELBIDEA>> bizilekua duena.\nBestetik,<<IZEN ABIZENA>> jn./and., adin nagusikoa,<<NAN>> zk.ko NAN eta<<HELBIDEA>>(e)n bizilekua duena.\nBi ezkontideek beren izenean eta ordezkaritzan, eta elkarri aitortzen diote legezko gaitasuna, kontratua egiteko, beren buruak behartzeko eta, bereziki, HITZARMEN ERREGULATZAILE hau izenpetzeko, hitzarmen horren bitartez arautuko baitira dibortzioaren behin betiko ondorioak. Eta, horretarako, askatasunez eta beren kasa,\nI.-<<HERRIA>>(e)n,<<DATA>>(e)an ezkondu ziren, eta ezkontza hori<<HERRIA>>(e)ko Erregistro Zibilean inskribatua dago.\nII.- Ezkontza horretan<<KOP.>> seme-alaba izan dute,<<IZEN ABIZENAK>>,<<DATA>>(e)an jaioa(k).\nIII.-<<DATA>>(e)an ezkontideak adostasunez banantzeko epaia eman zen, eta gaur arte ezkontideen arteko harremanak arautu dituen hitzarmen arauemailea onartu zen.\nIV.- Bi alderdien gogoa da elkarren arteko adostasunez dibortziatzea, eta horretarako legezko kausa betetzen direnez, alderdiek hitzarmen hau sinatzen dute, epaileak onartua izan dadin. Horretarako, ondorengoa hitzartu dute:\nLEHENENGOA.-Alabaren/Semearen zaintza eta guraso-ahalgoaren egikaritza.\nEzkontzako semea/alaba aitaren/amaren zaintzapean geratuko da. Hala ere, biena izango da bai titularitatea eta bai guraso-ahalgoa, eta, beraz, bi gurasoek batera hartu beharko dituzte adingabearen osasun, hezkuntza eta hazkuntzari buruzko garrantzizko erabakiak.\n92. art.an xedatzen denaren arabera, komunikazio-erregimena alabaren/semearen onuraren printzipioan oinarritu behar da.\nBisita egunak eta oporrak:<<OSATU>>\nSeme/alaba jasotzeko eta itzultzeko helbidea:<<OSATU>>\nBi ezkontideek askatasun osoz ezarriko dute beren bizilekua baina elkarri jakinarazi beharko diote, ezarritako bisita-erregimena bete ahal izateko.\nHIRUGARRENA.-Senar-emazteen egoitzaren esleipena, erabilera eta gozatzea.\nEzkontza-bizilekuaren erabilera, garaje-plaza eta guzti, adingabeko alabari/ semeari eta aitari/amari dagokie eta, gainera, aitari/amari jabetzan esleitzen zaio etxebizitza hori, irabazpidezko ondasunen likidazioaren ondorioz.\na.- Alabaren/Semearen pentsioa.\nEmazteak/Senarrak mantenu gisa –mantenua zentzu zabalean hartuta– ezkontzako alabarentzako/semearentzako<<KOPURUA>> ordainduko dizkio senarrari/emazteari hilero, hamabi hilekotan.\nKopuru hori aldez aurretik sartuko da hilero, hil bakoitzeko lehen bost egunen barruan,<<IZEN ABIZENA>> jn.k/and.ak titular gisa<<BANKETXEA>> banketxean duen<<ZENBAKIA>> zk.ko aurrezki-libretan.\nKopuru hori urtero eguneratuko da, epaileak hitzarmen hau onartzen duen datatik aurrera, KPIren aldaketen arabera.\nMantenu-betebehar hau hezkuntza-zikloa amaitzean iraungiko da.\nb.- Ezkontideen pentsioa.\nEz da bidezko ezkontideen artean inolako konpentsazio-pentsiorik ezartzea, izan ere bi ezkontideek diru-sarrera berdintsuak baitituzte eta banaketarekin ez baita inolako desorekarik sortzen gaur egungo egoeraren eta aurrekoaren artean.\nBOSGARRENA.-Hitzarmen arauemailearen eraginkortasuna.\nAkordio honek behartuta daude bi alderdiak eta hitzarmen arauemaile hau sinatzen den datatik aurrera hitzartutakoa fede onez betetzeko konpromisoa hartzen dute.\nEra berean, Agintaritza Judizialaren aurrean hitzarmen hau berresteko konpromisoa hartzen dute.\nIrakurri ondoren, eta dokumentuaren eduki osoarekin erabateko adostasunaren froga gisa, ale hirukoitzean sinatzen dute, baina ondorio bakarrerako, hasieran zehaztutako herrian eta datan.


F.U.E. ileko mikroinplantea, F.U.S.S., TRICOFORCE® erorketaren aurkako tratamendu medikoa, trikopigmentazioa eta gehiago.\nBurusoiltasunari buruz jakin beharreko guztia ezagutu\n"Askok uste dutenaren kontra, burusoiltasuna EZ da estresaren, zahiaren, seborrearen, elikadura txarraren edo irrigazio faltaren ondorioa".\nKasuen % 95 baino gehiagotan alopezia androgenikoa deiturikoa da burusoiltasunaren benetako kausa, hots, herentzia- eta hormona-faktoreen multzoa. Burusoiltasun mota honek kopetari eta buruko goiko parteari eragiten die soilik, eta atzeko eta alboetako aldeak ez ditu kaltetzen.\nBaldesiaren inguruko informazio gehiago\nAlopezia beren bizitzan zehar gizonen % 75ari eta emakumeen % 35ari eragiten dien gaixotasuna da.\nBurusoiltasun hau androgenikoa bada edo ile berria sortzeko aukerarik gabe unitate folikularrak desagerrarazten dituen alopezia mota bat denean (adibidez alopezia zikatriziala), galdutako ilea berreskuratzea ahalbidetuko duen tratamendu bakarra ile-inplantea izango da.\nProzedura hau urteetan zehar asko aldatu da eta gaur egun, ebakuntza segurua izateaz gain, oso emaitza estetiko onak lortzen ditu.\nIle-inplantea honetan datza: unitate folikularrak ateratzen dira ilea ez galtzeko genetikoki programatuta dauden zonetatik ("eremu emaileak"), hau da, garondotik eta alboetatik, eta ondoren beharra duten zonetara ("eremu hartzaileak") transplantatzen dira, hots, alopezia pairatzen dutenetara.\nMedical Hair osatzen duten gaitasun handiko langileen lan zehatzari esker eta puntako teknologia erabiltzen duen tresneriaren eta ekipamenduaren laguntzarekin, ile-sustraiak segmentu txikitan zatikatzen dira bat eta bost ile bitarteko unitate folikularrak lortu arte. Unitate hauek hutsik dauden zonetan jartzen dira.\nIle-inplantearen tratamendua saioka burutzen da, pazientearen alopezia mailaren arabera. Medical Hair aditua da ileko mega-saioak burutzen eta honek esan nahi du denbora gutxiagoan ile kopuru gehiago transplantatzea lortzen duela. Medical Hair-ek 20 urte baino gehiago daramatza ileko mikroinplantearen esparruan esklusiboki lan egiten eta ilea berreskuratzeko zentro onenetarikoa da munduan. Hirugarren hilabetetik aurrera emaitzak pixkanaka antzematen hasten dira baina behin betiko emaitza hamabi hilabeteren ostean ikusten da. Saio berri bat egin behar bada, lehenengoa egin denetik bederatzi-hamabi hilabete igaro ondoren burutu ahalko da, betiere irizpide medikoa kontuan hartuta.\nIlea pazientearena berarena denez, gorputzak ez du errefusatuko eta hazkunde erritmoa normala izango da (1 cm hilean). Ile-inplantearen tratamendua eta gero ez da zainketa berezirik behar: ilea orraztu daiteke, moztu, luze utzi eta baita tindatu ere. Eta gauzarik onena: emaitzak bizitza osorako dira.\nZer kasutan egin daiteke ileko mikroinplantea?\n• Alopezia androgenikoa duten gizon zein emakumeak.\n• Ilearen jaiotze-lerroa aldatu edo indartu nahi duten gizon zein emakumeak.\n• Alopezia zikatriziala duten pertsonak.\n• Kirurgia ondoko alopezia duten pazienteak, adibidez lifting baten ondoren.\n• Bekainak eta bizarra berreskuratu behar dituzten pertsonak.\n• Erradioterapia eta kimioterapiaren ondoren tratamendua behar duten pertsonak.\nIleko mikroinplantearen prozeduraren abantailak\n• Pazientea bera da emailea.\n• Jarritako ilea bizitza osorako da.\n• Emaitza oso naturalak.\n• Zientifikoki egiaztatuta dagoen teknika bakarra.\nNatural Hair Line teknikak, Medical Hair-en teknika esklusiboak, medikuntza eta artea uztartzen ditu. Teknika honen helburua da ilearen jaiotze-lerroak paziente bakoitzaren irudi bereizgarria eta berezia jarrai dezala lortzea, horrela emaitza naturala lortuko baita eta trebakuntzarik gabeko begiak ez du inolaz ere hautemango. Emaitza perfektu hau lortzeko, irizpide artistiko eta estetiko aurreratua duten mediku kirurgialariekin eta dermatologoekin egiten dugu lan. Mediku hauek etengabe ari dira bere teknika hobetzen entrenamendu eta trebakuntza berezituaren bitartez eta, horretarako, Europa eta nazioarte mailan urtero antolatzen diren biltzarretan parte hartzen dute.\nTricoforce®, erorketaren aurkako tratamendu medikoa\nEzinbestekoa da azaltzea erorketaren aurka zer tratamendu eskaintzen dugun ilearen osasuna hobetu ahal izateko eta, ahal den heinean, erortzea saihesteko.\nNoiz egin dezakezu TRICOFORCE, erorketaren aurkako tratamendu medikoa?\nDentsitate edo bolumen falta edo ilea mehetzen ari dela nabaritzen duzunean hasi behar duzu erorketaren aurkako tratamendu honekin. Espezialistak zehaztuko du zein tratamendu mota den egokiena, dosia, maiztasuna eta iraupena.\nIlea ahultzen duten sendagaiak hartzen badituzu.\nDepresio, elikadura txarreko edo ahalegin intelektual edo fisiko gehiagoko garaian bazaude.\nTratamendu konbinatu bezala egin daiteke, ile-inplantea burutu eta hilabete pasa ondoren, gainontzeko ileak mantendu eta bere dentsitatea eta lodiera handitzeko.\nMESOTERAPIA • MINOXIDIL %2-%5 LOZIOA • FINASTERIDE KONPRIMATUAK • AMINOAZIDO KONPRIMATUAK • ILE-INPLANTEA + ERORKETAREN AURKAKO TRATAMENDUA\nZer da trikopigmentazioa?\nTeknika estetikoa da (aldi baterakoa) eta dermisaren gainazaleko geruzan pigmentu espezifiko bat sartzean datza.\nZer kasutan erabili daiteke?\n• Burusoiltasuna eta ileak mehetzea\n• Ile-transplantea aurretik eta ondoren\n• Trauma-orbainak eta transplantearen osteko orbainak\n• Buruan eta bizarrean soilik, bekainetan ez da gomendatzen\nTatuajearekin dituen aldeak::\n• Erabilitako tresneria\n• Erabiltzen diren pigmentuak organikoak dira\n• Profesionalaren trebakuntza\nTratamendu aurreko argibideak:\n• Minoxidil edo beste produktu topikoak erabiltzeari utzi astebetez.\n• Mikrozuntzak: astebetez erabiltzeari utzi edo atsedena baino lehen, egunero garbitu hilabete batez.\n• Lehenengo saioa 3 ordu inguru\n• Gainontzeko saioak ordu eta erdi.\nZer lortu daiteke::\n• Dentsitate efektua: 4 saio, elkarren segidako 2 egunetan + elkarren segidako 2 saio hilabete baten ostean.\n• Larru-arras efektua: Saio bat egunean elkarren segidako 2 egunetan + saio bat hilabete baten ostean.\n• Orbainak ezkutatzea: Orbainak zuria izan behar du BETI. Ezin da orbain keloidean eman. Orbain altxatua: ezkutatzen da, ez da desagertzen.\nTratamendu osteko zaintza:\n• Eguzkirik ez hartu ondorengo 15 egunetan\n• Txapelik ez erabili\n• Berariazko txanpua + seruma erabili\n• Urtean 1-2 aldiz mantenua egitea gomendatzen da, profesionalaren aholkuen arabera.\nZer kasutan EZ da trikopigmentazioa erabili behar:\n• Ile zuria\n• Ilegorri diren pertsonak\n• Psoriasia duten pazienteak\n• Folikulitisa duten pazienteak\n• Dermatitisa duten pazienteak


Ekogunea, Kutxa Gizarte Ekintza Komunikazioa Albisteak Naturan hezi eskola\nIrakasleak naturaren ezagutzan, jolas librean eta entzute-aktiboetan oinarritutako pedagogietan formatzea.\nEuskal curriculuma naturalizatzea eta natur-alfabetizazioa areagotzea. Haurrek naturaren bidez konpetentzia guztiak bereganatzeko eta naturarekin harremana handitzeko aukera ematea.\nParte-hartze aktiboa sustatzea komunitatea eta sarea osatzeko.\nNaturan heztearen esperientziak eta ezagutzaren transmisioa balioan jartzea.\nEskolako izaeran naturan hezteak eragiten duen inpaktuaren inguruan hausnartzea.\nMundu mailan dauden Naturan Heztearen inguruko esperientziak ezagutaraztea, inspirazio iturri gisa.


Meatzaldeko berbalagunak: 2020\nBerbalagunentzako opariak heldu zaizkigu!!!\nAbenduan zehar banatuko ditugu\nUrtero bezala hementxe dugu ARGAZKITZ lehiaketa, betiko moduan, Abantoko AXOLA EUSKARA ELKARTEAK antolatua.\nArgazki eta hitz lehiaketan parte hartuko?\nInformazio gehiago hementxe:\nMeatzaldeko talden koadrantea\nHortxe doakizue Meatzaldeko berbatalde guztien kartela !\n17 talde eta 100 bat lagun baino gehiago.\n607 678 075 // meatzaldea@aek.eus\nPraktikatutik berbalagun opariak heldu zaizkigu!\nBerbalagunen artean zozketatuko dira.\nBihar Alberto Bargos ipuin-kontalariarekin autu-mautua izango dugu.\nONLINE EGINGO DUGU ETA HAUXE IZANGO DA ESTEKA :\nEuskaraldia dela eta hementxe dituzue Meatzaldeko herri guztien egitarauak.\nZaindu eta parte hartu!\nAzaroaren 20tik abenduaren 4ra arte iraungo du, euskararen normalizazioa helburu izanik.\nMeatzaldeko dinamizatzaileok euskaraldi on bat opa dizuegu!\nAutu-mautua: Alberto Bargos Cucó\nKaixo, kaixo, lagunok!\nAutu-mautuak berriro datoz gurera eta ikasturte honetan lehen elkarrizketatua Alberto Bargos Cucó izango da, Meatzaldeko ipuin-kontalari ospetsua.\nIdazteko teknikak eta zergaitiak, komunikazioak duen garrantzia,... gai horietaz guztietaz hitz egiteko aukera izango dugu.\nAzaroaren 26an ikusiko dugu elkar!\nTrapagarango La Pinta tabernako taldea\nAnimo Trapagarango berbalagunak!\nAstero-astero biltzen zareten horiek, zorionak!\nKasu honetan, La Pinta tabernan biltzen den taldea dugu, pandemiaren neurriak direla eta orain paseolagun bihurtu dena.\nParte hartzeko: 607 678 075\nHementxe dugu Trapagarango euskaraldiaren egitaraua.\nMeatzaldeko berbataldeak martxan!\nMeatzaldeko berbataldeak aurrera doaz!\nIzena emateko gurekin harremanetan jarri: 607 678 075\nOrtuellako panderojole taldea\nOrtuellako panderojole taldea martxan dago!\nMila esker taldea osatzen eta lekua topatzen lagundu duzuen guztioi!\nBabes-neurri guztiak kontuan hartuta daude.\nIzena emateko: 607 678 075\nAzaroaren 20tik abenduaren 4ra arte izango da, beti bezala ahobizi eta belarriprest rolekin.\nEuskararen normalizazioan lagunduko?\nEman izena zeure herrian!\nEgoera berriei aurre egin!\niep, talde egun on!\nEgoera berri hauek ikusita, badakigu egon behar dugula azaro osoa tabernetan egon gabe. Beraz, arazoei alternatiba topatu behar diegu (beti):\n1) Bil gaitezke paseoak ematen (meatzaldean bizi gara eta ez hiri handi batean, hori dugu zortea). Mila espazio topatuko ditugu, nahi badugu, euskaraz lasai aritzeko (bidegorriak, auzo lasaiak,...).\n2) Euskaltegi batzuk irekita egongo dira bertan biltzeko, kultur-etxeak,... GURI eskatu proposamena eta bilatuko dugu alternatiba\n3) ONLINE eskaintza zabalik dago iaz bezala. Horretarako, edo jitsi plataformaren bidez, edo whatsapp bideodeien bidez egin dezakezue. Zalantzarik honetan badituzue (berriak zaretenok), esan guri arazo barik.\nTabernariei eta ostalaritzaren osotasunari besarkadarik handiena.\nAurrera Ortuellako Berbalagunak!\nAste hauetan BERBALAGUN aurkezpenak egiten Meatzalde osotik ibili gara, atzo Muskizko Udal Euskaltegiarekin egoteko aukera izan genuen.\nMila esker ikasle/irakasle guztiei!\nPRAKTIKATU ONLINE ERE BAI\nCOVID-19ak konplikatu ditu herritarron arteko kontaktuak, horregatik, euskaraz online praktikatzeko aukera berriro zabaldu nahi dugu.\n1. Behean dagoen loturan aukeratu modalitatea: AURREZ AURRE, ONLINE, ala BIETARA.\n2. Markatu nahiago d(it)uzun egun(ak) eta ordutegia(k)\nParte hartzea DOHAINIK da 👌, gainera, izena ematen dutenen artean 10 SARI-KUTXA 🎁 zozketatuko ditugu.\nAnimatu eta eman izena > http://emanizena.praktikatu.eus/\nBerbatalde berria Ortuellan!\nBerbalagun talde berri bat dugu Ortuellan, ostegunetan goizeko 10:00etan biltzen dena.\nBolada gogor hauetan, euskarari arnasa ematen lagunduko?\nOrtuellako Berbalagunen argazki gehiago!\nEuskaraz bizitzeko aukera galduko duzu?\nGurekin harremanetan jarri: 607 678 075 // meatzaldea@aek.eus\nEuskaraldia hementxe bertan dugu.\nMuskiztarrek badakite. Parte hartuko?\nEgunean behin bueltan da!\nEgunean behin jolasa berriro bueltan da. Iaz bezala, pertsona pilo sartuta ditugu gure meatzaldeko taldeetan. Ikasturte amaieran, talde bakoitzeko irabazleak oparia jasoko du.\nBidali whatsapp bat: 607 678 075\nBerbataldeak martxan daude!!\nBerbataldeak martxan ditugu!\nMeatzalde osoan, berezko ordutegiarekin, taldeek erabakitako lekuetan.\nEman arnasa euskarari.\nEgitasmoan parte hartzeko: 607 678 075 // meatzaldea@aek.eus\nHaurrentzako zinea Muskizen\nHaurrentzako zinea Muskizen: KOKO DRAGOI TXIKIA.\nMeatzaldeko taldeak martxan!\nArgazkian Muskizko berbataldea.\nMuskizko Udala Berbalagun Egitasmoarekin!\nTaldeak aktibatzen daude, aurten Berbalaguna izaten jarraitu nahi? Berbalaguna izaten hasi nahi?\nGurekin harremanetan jarri eta eman diezaiogun arnasa euskarari.\nHementxe Muskizko Udalak argitaratutakoa.\nDagoeneko mintzapraktika taldeak batzen hasi dira, anima zaitez eta parte hartu.\nIzena emateko bidali whatsappa, pasatu euskaltegitik edo klikatu lotura honetan:\nMeatzaldeko berbalagunok bueltan gaude!\nBerriro bueltan gaude!!\nMintzatzeko gogorik? Lagunak egiteko asmorik? euskaraz bizitzeko indarrik?\nAurrerago berri gehiago izango ditugu.\nAnimo Meatzaldeko Berbalagunak.\nGogoratzen zarete apirilean egindako argazki lehiaketaz?\nIrabazleek haien opariak jaso dituzte jada!\nOndo merezita. Asko disfrutatu.\nHarria eta herria - Meatzaldeko Berbalagunak (ikasturteko azkenengo bideoa)\nIkasturte berezi honen azkenengo bideoa dugu hau. Meatzaldeko BERBALAGUNEK ekainean grabatutako bideoen muntaia da, non harria lotu nahi izan dugun Meatzaldeko euskaldunekin eta jendearekin.\nGure aitzindariek eginiko lanagatik gara gaur garena. Mila esker BERBALAGUN guzti-guztioi, zuek baitzarete egitasmo honen zutabe, bihotz eta arima. Eskerrik asko ikasturte honetan era batean edo bestean gurekin harremanetan egon zareten guztioi.\nOraintxe atseden hartzeko garaia dugu, baina irailean berriro zuekin egongo gara. Zaindu eta uda oso ona pasa.\nMuskizko San Juan jaiak\nAurten ere, Muskizko jaietako egitarauaren barruan, punta-puntako bertso ikuskizun bat eskainiko da.\nAutu-mautuak: Borja Allende laboraria\nMila esker Borja Allenderen autu-mautuan egon zaretenoi.\nEskerrik asko Borja!!!\nSukaldaritza tailerra Muskizen\nMuskizko Euskara Zerbitzutik tailer hau egin dute =>\nSukaldaritza tailerra: Marmelada\nAutu-mautua: Elikagai burujabetza Meatzaldean\nAste honetan dugu gure azken-aurreko autu-mautua, Borja Allende baratzezainarekin.\nMeatzaldean laborari izateak zer dakarren jakingo dugu. Elikagai burujabetza ardatz duen laboraria\nEsteka hauxe da =>\nSurf eta Skate ikastaroak Muskizen\nUztailean, Surf eta Skate ikastaro bi antolatuko dira, 8 eta 16 urte arteko gazteentzat.\nLehenengo ikastaroa, uztailaren 6tik 11ra, 12:00etatik 14:00etara\nBigarren ikastaroa, uztailaren 13tik 18ra, 17:00etatik 19:00etara\nAstero bezala, hementxe duzue Muskizko Euskara Zerbitzutik datorren aste honetako sukaldaritza tailerra!\nInformazio gehiago hementxe.\n4. Autu-mautua. Bideo artea\nGure 4. solasaldian Alicia Gil izango dugu gonbidatu.\nBideo egilea eta diziplina anitzeko artista.\nBideoaren sekretuak ezagutu nahi badituzue, konektatu gurekin\nostegunean, 18:30ean, jitsi meet-en bidez.\nAtzoko autu-mautua bikain egon zen, jendeak gustura egin zizkion galderak Asiako bidaiari buruz gure gonbidatuari.\nEskerrik asko parte-hartzaile guztiei! Mila esker Asier Arroitari\nHurrengo ostegunean 18:30-19:30 bitartean beste saio bat edukiko dugu Alicia Gil bideo artistarekin, ez galdu!\nMuskizen xaboi tailerra\nEskuak ondo garbitzea hain garrantzitsua den sasoi honetan, etxeko xaboi-pastilla zatiak birziklatuz xaboia egiten ikasteko tailer hau aurkezten dizuegu.\nTailer hau familian egiteko aproposa da, eta edozein etxetan dauden produktu eta objektuekin egin daiteke (xaboi pastilla zatiak, ura, labea edo mikrouhin labea…)\nBirziklatu xaboi-pastilla zati txikiak eta sortu zuen gustuko xaboia!\nInformazio gehiagorako: Muskiz Euskara\nAutu-mautuak. Asier Arroita\nBihar, 18:30ean, Asier Arroitarekin solasaldia egingo dugu\nAsian zehar egindako bidaiaren inguruan.\nBizitako abentura eta desbenturak ezagutzeko aukera paregabea!\nBerbalagun erronka berria: hartu harria!\nBerbalagun egitasmoaren azken txanpan gaude eta horregatik bideotxo hau grabatu nahi izan dizuegu.\nBertan ere azaltzen denez, erronka berri bat dugu zuentzat!\nErronkan parte hartzeko:\n1) Hartu gure Meatzaldeko edozein harri.\n2) "Sartu" harritxoa irudizko "poltsan".\nMugikorra horizontalki jarriz, gure bideoan azaltzen den keinuarekin (ezer esan gabe), 3 segunduko bideotxo bat grabatu eta guri bidali.\nBideo horiek batuko ditugu eta muntai bat egingo dugu. Muntai hori egiterako orduan, olerkitxo bat irakurriko dugu. Hementxe bere letra:\nIpuin kontaketa: Nahi dudana izaterik banu (Lur Usabiaga)\nMuskizko Euskara Zerbitzutik datorren gaurko ipuina dugu hemen.\nMeatzaldeko Aek Euskaltegiak-ek antolatutako txapelketa dugu ELEZ. 20.\nEuskarazko idazki laburren lehiaketa. Parte hartu eta bidali zure idazkia!\nAutu-mautuak: Aurten nolako jaiak izango ditugu?\nAste honetan izango dugu 2. autu-mautua, eta Meatzaldeko jaien inguruan hitz egiteko aukera ezin hobea izango dugu.\nHorretarako, gaiaren inguruan adituak diren Meatzaldeko gazteekin egongo gara: Gaizka Urtigaga (Muskiz), Eder Sagredo eta Jon Eritz Gonzalez (Abanto), Kristina Pelayo (Ortuella), eta Javi Blanquez eta Naia Mancha (Trapagaran).\nOstegunean, arratsaldeko 18:30-19:30 bitartean bilduko gara haiekin solasaldi informal bat edukitzeko. Nola antolatu jaiak pandemia garaian, jaietako giroa, antolaketaren atzean dauden lanak...\nJitsi Meet plataforma erabiliko dugu eta hauxe izango da esteka:\nEz galdu aukera eta izan autu-mautuen parte-hartzailea!\nIpuin kontaketa: Printzesa eta igela (Maite Franko)\nMuskizko Euskara Zerbitzuak pasa den astean argitaratutako ipuina.\nGogoratu, Muskizko Liburutegiarekin lankidetzan, ostegunero-ostegunero, haur eta familientzako ipuin-kontaketak eta tailer txikiak igoko dituela sarera, etxean goza ditzazuen.\nHementxe duzuen hau, Maite Franko ipuin kontalariaren eskutik:\nPrintzesa eta igela\nAtzoko autu-mautua bikain egon zen, jendeak gustura egin zizkion galderak gure gonbidatuari.\nEskerrik asko parte-hartzaile guztiei! Mila esker Jagoba Robles\nHurrengo ostegunean 18:30-19:30 bitartean, Meatzaldeko jai batzordeetako kideekin, ez galdu!\nOrtuellako ume eta nerabeentzako euskara online\nOrtuellako ume eta nerabe askok momentu honetan aukera gutxiago daukate euskaraz hitz egiteko, euskararekiko kontaktu bakarra eskola izan baita. Euren euskara-maila mantentzeko, eta ikasitakoa ez ahazteko, Ortuellako euskara zerbitzuak abian jarri du mintzapraktika online egiteko ekimena. Familiek eta haurrek boluntario baten laguntza izango dute.\nHorretarako, interesa duten familiek Ortuellako euskara zerbitzura jo behar dute.\nHarria eta herria - Meatzaldeko Berbalagunak (ikas...\nIpuin kontaketa: Nahi dudana izaterik banu (Lur U...


JON VAZQUEZ, Bidasoa-Irun taldeko jokalaria: “Errehabilitazioa errepikakorra, aspergarria eta bakartia da” – Irunero\nBideo saioa du Jon Vazquezek (Irun, 1992), elkarrizketaren ondoren. Taldekideek gogoz hartuko dute arratsalde lasaia. Ezker hegaleko jokalaria, aldiz, entrenatzeko eta lehiatzeko irrikaz dabil. Zortzi hilabete luzea eman ditu eskubaloian jokatu ahal izan gabe, lesio larri baten ondorioz. Aurreko lotailu gurutzatua hautsi zuen ekainean, Asobal Ligara igotzeko play off-eko finalerdian.\nEbakuntzaren ondoren, errehabilitazio luzea egin behar izan du. Ligako bigarren itzulia hastearekin batera, ordea, lehiara bueltatu da Jon Vazquez. Villa de Arandaren aurkako neurketan egin zuen debuta Asobal Ligan. Partida hura irabazi egin zuen Bidosoak, eta hurrengoa ere bai, Santanderren, Sinfinen kontra. “Bi garaipen horiek bultzada handia eman digute, datorrenari aurre egiteko”, aitortu du Jon Vazquezek. Pozik dago, taldearen parte baita berriro.\nNola ikusi duzu zure burua, lehiaketara bueltan?\nNahiko arraro, hasieran. Hainbeste hilabeteko etenaren ondoren, ez nuen sinesten berriro lehiatzen ari nintzenik. Erritmoa falta zaidala agerikoa da, baina hobekuntza nabaritu dut partidaz-partida. Hurrengoetan, nire maila onenetik gero eta gertuago egon nahi nuke.\nKontrakoa, lasaitzeko esan behar izan didate behin baino gehiagotan, indar handiz ari nintzelako. Gogoan dut, taldekideen erritmoan entrenatzen hasi nintzenean, ahul samar sumatzen nuela belauna, eta molestia txiki batzuk ere banituela. Arruntak zirela esan zidaten, hala ere, denbora luzez egon naizelako maila horretan entrenatu gabe. Azken asteotan ez dut inolako minik nabaritzen.\n“Gehien landu beharreko arloetako bat da mentala”\nKonfiantza aldetik, ondo al zabiltza?\nLehen neurketan, konfiantza falta sumatu nuen. Hurrengoetan, ordea, gero eta gutxiago. Urduritasuna, gero eta txikiagoa da. Edonola ere, lesio larri baten ondoren, gehien landu beharreko arloetako bat da mentala.\nNola gogoratzen duzu iazko ekaineko igoera fasea?\nIlusio handia genuen denok, eta presioa ere bai. Partidak ez ziren bikainak izan, baina aurrera atera genituen, eta helburua bete genuen. Jakina, niretzat mingarria izan zen finalean ez parte hartzea. Triste nengoen, amorratuta, baina igoeraz gozatu ahal izan nuen, hala ere.\n“Beti sentitu izan dut babesa, bai klubarena, baita zaleena ere”\nEbakuntza egin behar izan zizuten, eta errekuperazioa luzea izango zela jakinda ere, zugan konfiantza izan zuen klubak.\nHala da, klubak Iñigo Aldaba harrobiko jokalaria hautatu zuen nire hutsunea betetzeko, eta ondo egin du, gainera. Nik beti sentitu izan dut babesa, bai klubarena, baita zaleena ere. Ez dut kexarik, zentzu horretan.\nGogorra izan al da errehabilitazioa?\nHasieran pazientziaz hartu nuen, baina denborak aurrera egin ahala, gero eta ezinegon handiagoa sentitzen nuen. Lan errepikakorra da, aspergarria, eta bakartia. Taldetik aparte sentitzen zara, haiek bidaiatzen dutenean, adibidez, gimnasioan gelditu behar duzulako. Dena den, medikuek emandako epeak ondo bete ditut, eta horrek indarra eman dit. Taldearen norgehiagokak ikusterakoan, sufritzea egokitu zait.\nDebuta egin duzu Asobal Ligan. Zer da gehien harritu zaituena?\nEgia esan, lesioaren ondoren, gehien inporta zitzaidana zen eskubaloian berriro jokatu ahal izatea. Kategoriarena, alde batera gelditu zen niretzat. Nolanahi ere, aurreko urteetan ere Asobal Ligako taldeen aurka jokatutakoa nintzen. Ohorezko B Mailako talde onenen kontra aritzea bezalakoa da, Bartzelona, Naturhouse La Rioja edo sailkapeneko lehen tokietan dauden taldeak alde batera utzita. Oso jokalari onak daude Asobalen, eta erritmoa oso altua da.\nHala ere, Asobalen jokatzea ametsa izango zen zuretzat, harrobiko taldeetan jokatzen zenuenean.\nBai, hala da. Asobal hura ez zen berdina, sekulako taldeak zeudelako, Europa mailako jokalari onenekin. Hainbeste aldatu da egoera, bertako jokalariok goi mailara ailegatzeko aukera gehiago dugula orain. Nik hobby gisa hartu izan dut beti eskubaloia, disfrutatzeko intentzioarekin. Pixkanaka gora egin dut, mailaz-maila, eta honaino iritsi naiz. Zalantzarik gabe, irundarra izanik, Bidasoan eta Asobal Ligan jokatu ahal izateak, balio handia du.\nKlubetik atera behar izan zenuen, senior mailara iristean. Bide propioa egin duzu, bueltatu ahal izateko.\nLehen taldeak maila handia zuen niretzat, garai hartan. Horregatik, Hondarribira joatea erabaki nuen, Estatuko Bigarren Mailara. Handik Errenteriako Ereintzara, Lehen Mailara. Talde lehiakorra osatu genuen, eta Ohorezko B Mailara igo ginen. Bertan bi urte egin ondoren, Bidasoaren deia jaso nuen.


Zaparrada: "Gizarte arazoei buruzko kantak baino nahiago ditugu umorezkoak" — Gaztezulo\nZaparrada: "Gizarte arazoei buruzko kantak baino nahiago ditugu umorezkoak"\nZaparrada: "Gizarte arazoei buruzko kantak baino nahiago ditugu umorezkoak" https://www.gaztezulo.eus/albisteak/zaparrada-quotgizarte-arazoei-buruzko-kantak-baino-nahiago-ditugu-umorezkoakquot https://www.gaztezulo.eus/albisteak/zaparrada-quotgizarte-arazoei-buruzko-kantak-baino-nahiago-ditugu-umorezkoakquot/@@download/image/20124206980zapa_1360711124.jpg\nSanti Diaz De Zeriok, Pascal Binik eta Ramuntxo Berriok osatzen dute Zaparrada talde baionarra, eta hamaika urteko ibilbidearen ostean, lan berria kaleratu dute, 'Alerte'.\n2001ean maketa grabatu eta 2010ean Iparraldeko Konpilazioan parte hartu ondotik lan berria atera duzue aurten. Hitz guttitan, zer aurkitu daiteke disko berrian?\nHamaika kantuz osaturiko diskoa da, munduan gertatzen diren arazoei eta eguneroko bizitzari buruzkoak. Formatu elektro-akustikoko bi kantu sartu ditugu, zuzeneko kontzertuetan elektrikoan jotzen ditugunak, eta besteak kantu kaineroak eta lasaiak dira. Ongi ezagutu nahi badituzue, hala ere, hobe duzue entzutea!\nZein ezberdintasun du maketarekiko?\nEstudio aldaketak ukitu desberdinak eman dizkio, eta baxujole berriak ere bere nortasuna eman dio. Diskoa grabatzea esperientzia berria izan da guretzat, lan luzea izan baita eta ordu anitz behar izan baititugu, baina azkenik pozik gaude emaitzarekin.\n"Mundua etengabe denboraz kanpo jokatzen da", baina ikusten al duzue irtenbiderik?\nIrtenbiderik? Ez dakit. Gauza bat argi dugu: bidean jarriko zaizkigun ate guztiak zabalduko ditugu. Gure musikarekin gozatu nahi duenak aski du gurekin harremanetan jartzea, eta irtenbidea zein den erakutsiko diogu!\nZein musika taldetik edaten du zuenak?\nEstilo asko lantzen ditugu, baina gure erreferentzia, gehien bat, 80ko hamarkada izan da; berau gaur egungo soinuarekin lotzerakoan sortzen da Zaparrada taldea. Azken emaitzan nabari da guztiok estilo ezberdinak entzuten ditugula.\nGizarte arazoetatik abiatzen dira zuen hitzak, baina umorea ez duzue baztertzen...\nUmorea oso garrantzitsua da! Ramuntxok Zaparradako bateria jotzailea pitokeriak esaten pasatzen du denbora gehiena, eta oso xelebrea da istorioak kontatzen. Gizarteko arazoak anitz dira, eta aipatu ere egin behar dira, baina guk, hautatzekotan, nahiago ditugu umorezko kantuak.\nRock and Rollak Euskal Herrian dirurik ez duela emanen baieztatu izan duzue; nola ikusten duzue panorama?\nGu ez gara honetaz bizi, baina Rock and Rollaz bizi nahi dutenek zaila izango dutela uste dugu, talde asko daudelako. Bestalde, musika egiteko erak ere asko aldatu dira, eta Euskal Herriko taldeak izan arren ingelesez abesten dute askok. Niretzat hori ez da erakargarria, aski talde baitaude jadanik ingelesez mintzatzen diren herrialdetan.\nEgoera horretan, sarea ez al duzue lagungarri ikusten?\nEz dago gaizki, jendeari guregana iristea errazten baitio, baina, egia esan, guretzat ez da hain erabakigarria. Tresna moduan erabiltzen dugu, baina hori bezain garrantzitsua da egunero berritzea zaharkiturik ez gelditzeko.\nEta Ipar Euskal Herrian konkretuki, bizirik al dago Rock and Rolla?\nBai, talde asko gara. Guk Tarnoseko La Locomotive elkartean entseatzen dugu. Hiru gela daude eta beti daude beteta. Maratoia dirudi, batek bukatzen duenean bestea segidan hasten da! Rock and Rolla bakarrik ez, denetariko estiloak entzun daitezke, gainera.\nHamaika urte hauetan etenik egin al duzue zuen ibilbidean?\nEtenik ez, baina taldeak hiru aldiz aldatu du baxu jotzailea, gora beherak izan baititugu ibilbidean. Baina musikazaleak gara, eta horrek aurrera jarraitzeko indarrak ematen dizkigu.\nOrain arte, Nafarroan eta Ipar Euskal Herrian jo duzue; aurrerantzean zein da zuen erronka?\nGure erronka kontzertu gehiago jotzea da: gaztetxetan, herriko festetan, edo dena delakoetan. Euskal Herri guztian jo nahi dugu, euskaraz kantatzen dugulako.


Paco Gamezek Erriberriko Antzerki Jaialdian emanen duen dramaturgia-lantegiko plazak bete dira.\n2022ko ekainaren 21, asteartea\nOraindik ere sarrerak salgai daude Baluarteko leihatilan eta, euskarri birtualean, jaialdiaren, Baluarteren eta Tafalla Kulturgunearen webguneen bidez.\nGaurgero bete dira “UN ESCENARIO DENTRO DE LA CABEZA. LABORATORIO DE ESCRITURA TEATRAL” (“Agertoki bat buruaren barnean. Antzerkia idazteko laborategia”) dramaturgia-lantegirako zeuden 15 plazak. Lantegia Paco Gamez antzerkigile, aktore, zuzendari eta irakasleak emanen du Erriberriko Antzerki Jaialdiaren hogeita hirugarren edizioaren baitan. Jaialdia uztailaren 15etik 31ra bitartean izanen da zuzendaritza artistiko berri batekin, lehen aldiz bi emakumek osatua –Ane Pikaza eta Maria Goiricelaya–, eta diziplina anitzeko programazio batekin; musika, dantza eta zirkua, eta antzerkia.\nPlazak bete badira ere, izena emateko epeak irekita jarraitzen du; izan ere, hemendik aurrera izena emanen duten pertsonak itxarote-zerrenda batean sartuko dira, bakarren batek uko egiten badio ere, baina zenbatekoa ordaindu gabe.\nLope de Vega 2021 Sariaren eta iaz Espainiako Antzokiaren Nazioarteko II. Komedia Lehiaketaren irabazlea, astebetean antzezlan bat idaztea proposatuko die Gamezek bertaratutakoei. Antzerkigintza askatasunetik eta autoepaiketarik gabe landuko da, blokeo geldiarazleak saihesten saiatuz. Eta antzerki-idazketaren sortze-prozesuaren faseak landuko dira, abiapuntutik hasi eta pieza erakusteraino. Gamezek berak azaltzen duen bezala, “izan dadila antzerkigintza berrien lantegi hau Frankenstein dramaturgikoen laborategi bat, erabili eta botatzeko materialena, baina baita proiektu posible eta desiratuena ere”.\nHonako helbide hauetan lor daitezke: www.festivalteatroolite.com eta www.baluarte.com. Halaber, aurrez aurre, Baluarteko leihatilan jaso ahal izanen dira, maiatzaren 18tik uztailaren 5era, 11:00etatik 14:00etara eta 17:00etatik 20:00etara, astelehenetik larunbatera. Uztailaren 18tik 31ra bitartean, sarrerak 11:00etatik 14:00etara jaso ahal izanen dira, astelehenetik larunbatera. Uztailaren 6tik 17ra (biak barne) leihatila itxita egonen da.


Pribatutasun politika fr Etxerat\nRapport Jaiki hadi\nPribatutasun politika fr\nZure aldetik informazioa lortu behar dugunean, berariaz eskatuko dizugu beti borondatez emateko. Webguneko edo beste bide batzuetako datuak biltzeko formularioen bitartez bildutako datuak datu pertsonalen tratamendu batean sartuko dira, eta Etxerat elkartea (aurrerantzean: WEBGUNEAREN JABEA) izango da tratamendu horren arduraduna.\nErakunde horrek konfidentzialtasunez tratatuko ditu datuak, eta eskatutako zerbitzuak eskaintzeko soil-soilik, EB 2016/679 DBEOk, DBLO aplikatzeko abenduaren 5eko Espainiako Legeriak eta Informazio Gizartearen Zerbitzuei eta Merkataritza Elektronikoari buruzko uztailaren 11ko 34/2002 Legeak ezartzen dituzten legezko eta segurtasuneko berme guztiekin.\nEtxerat elkarteak es ditu datuak transferitu edo partekatuko hirugarrenekin zure berariazko baimenik gabe.\nEra berean, WEBGUNEAREN JABEAK datuak ezabatu edo zuzenduko ditu, baldin eta zehaztugabeak, osatugabeak edo beharrezkoak edo egokiak izateari utzi diotenak badira, Datu Pertsonalen Babesari buruzko 2016/679 EB DBEOn aurreikusitakoaren arabera.\nErabiltzaileak emandako baimena ezeztatu ahal izango du, eta datuak eskuratzeko, zuzentzeko, ezabatzeko, mugatzeko, ezeztatzeko, aurka egiteko eta transferitzeko eskubideak baliatu. Horretarako, helbide honetara jo beharko du: Etxerat elkartea, Kale Nagusia 50, 1-erd - 20120 Hernani (Gipuzkoa), edo helbide elektroniko honetara info@etxerat.eus, behar bezala identifikatuz eta erabili nahi den eskubide zehatza berariaz adieraziz.\nEtxeratek hartutako segurtasun-neurriak DBEOren 32. artikuluan ezarritakoaren arabera eskatzen direnak dira. Horrela, Etxerat elkarteak, teknikaren egoera, aplikazio-kostuak eta tratamenduaren izaera, irismena, testuingurua eta helburuak kontuan hartuta, eta baita pertsona fisikoen eskubide eta askatasunetarako probabilitate eta larritasun arrisku aldakorrak ere, teknika eta antolakuntza neurri egokiak ezarrita ditu dagoen arriskuari egokitutako segurtasun-maila bermatzeko.\nGure webgunea gure erakundekoak ez diren webguneetarako esteken bitartez uztea erabakitzen baduzu,Etxerat ez da webgune horien pribatutasun-politikaren, ezta horiek erabiltzailearen ordenagailuan gordeta gera daitezkeen cookieen erantzule izango.\nPosta elektronikoari dagokionez, gure politika soilik zuk jasotzea eskatu dituzun jakinarazpenak bidaltzea da.\nMezu horiek posta elektronikoz ez jasotzea nahiago baduzu, mezuak ezerezteko eta jasotzeari uko egiteko eskubidea baliatzeko aukera eskainiko dizugu, Informazioaren Gizarterako eta Merkataritza Elektronikorako Zerbitzuei buruzko 34/2002 Legearen 22. artikuluaren III. tituluan xedatutakoaren arabera.\nGure Pribatutasun Politikaren inguruko informazio gehiago lortzeko esteka honen bidez sar zaitezke.\nLege Oharra fr


Muskizko Udala - Muskizek Pilota II kanpusa egingo du Aste Santuan\nMuskizek Pilota II kanpusa egingo du Aste Santuan\nMuskizko Udalak eta Bizkaiko Eusko Pilota Federakuntzak Aste Santurako Pilota II Kanpusa antolatu dute. Antolatzaileek ekimen honek 2013an eduki zuen arrakasta errepikatu nahi dute, edizio horren partaideetariko lau haur Barbadun Pelotazale elkartean sartu zirenean.\nMuskizko Udalak Bizkaiko Eusko Pilota Federakuntzaren laguntzarekin apirilaren 22 eta 25 artean, biak barne, egingo den Pilota II Kanpusa antolatu du. 6 eta 14 urte arteko haurrei zuzenduta dago eta partaideek pilotaren lau modalitate desberdinen ezaugarriak ikasiko dituzte, aurten frontenisa ere.\nGoizeko 10etan hasiko da eta 2000 eta 2008 urte artean jaiotakoek – biak barne- esku pilota, pala, zesta punta, xare eta frontenisa, aurtengo nobedadea, praktikatzeko aukera edukiko dute. Ikastaro hau kirol modalitate hauetan adituak diren Bizkaiko Federakuntzaren begiraleek gidatutako ariketa tekniko-taktikoekin eta pilota eta tako tailerrekin osatzen da.\nPilota II Kanpusaren bigarren edizio honetan Aste Santuan egingo da, haurrek praktikatzen dituzten beste kirol batzuen partidekin aldi berean ez gertatzeko. Udalak eta Federakuntzak data aurreratzea erabaki dute, bizipen hau edukitzeko interesa duten haurren matrikulazioa errazteko.\nAurreko urtean eta, futbol kanpus bat aldi berean gertatu arren, 18 haur matrikulatu ziren Pilota I Kanpusean. Antolatzaileen uste oso arrakastatsua izan zen, batez ere gerora partaide batzuk Muskizko Barbadun Pelotazale Elkartean sartu zirelako.\nDena den, haurren partaidetza sustatzeko, ekimen honen bultzatzaileek kanpaian bat egin dute 2013-2014 eskola urtean zehar. Bizkaiko Euskal Pilota Federakuntzaren kideek eta Muskizko Barbadun Pelotazale elkartekoek klase praktikoak eskaini dituzte Cantarranas eskolan eta Muskizko ikastolan.\nKanpaina honen bigarren fasean, hau de martxoan eta apirilean egin dena, Lehen Hezkuntzako 3. Eta 4. Mailako ikasleak Donibane frontoira hurbildu dira klase praktikoak jasotzera. Bi ekimen hauetan parte hartu dituzten haurrak batuz, guztira 300 ikasle hurbildu dira pilotaren mundura eskola ordutegian.\nAurten izena emateko 15 euro ordaindu beharko dira, horretarako La Caixan zabalik dagoen kontuan. Banku erakunde honek ere ekimen hau martxan jartzeko lagundu du eta ezusteko txiki bat dauka partaideentzat.


Bionboak eta euskarriak - IKEAren online erosteko zerbitzua\nBionboak eta euskarriak\nEz dakizu gune bat nola banatu, edo intimitate handiagoa izan nahi duzu? Holtz tolesgarriak dira behar duzuna. Azkarra eta erraza da. Holtz tolesgarri erromantikoak, modernoak, funtzionalak... Hemen, denetarik dugu. Argiari ehunetan eta materialetan zehar igarotzen uzten diote baina, aldi berean, gela bat bi gunetan banatzen dute. Benetan praktikoa da. Baliagarriak dira, era berean, euskarridun errailak, aterki-ontziak, kako-altzariak eta gaueko zutikako esekigailu dotorea. Has zaitez zintzilikatzen.\nIKORNNES zutikako ispilua\nZabalera: 52 cm, Altuera: 167 cm\nISFJORDEN zutikako ispilua\nZabalera: 47 cm, Hondoa: 59 cm, Altuera: 182 cm\nKARMSUND zutikako ispilua\nZabalera: 40 cm, Altuera: 167 cm\nKNAPPER zutikako ispilua\nZabalera: 48 cm, Hondoa: 51 cm, Altuera: 160 cm\nZabalera: 55 cm, Altuera: 170 cm\nLuzera: 16 cm, Zabalera: 16 cm, Altuera: 65 cm\nGRUNDTAL zutikako esekigailua\nZabalera: 46 cm, Hondoa: 46 cm, Altuera: 128 cm\nIKEA PS 2017 holtz tolesgarria\nZabalera: 150 cm, Hondoa: 40 cm, Altuera: 158 cm\nIKEA PS 2017 zutikako esekigailua\nZabalera: 71 cm, Hondoa: 56 cm, Gutxieneko altuera: 142 cm\nMULIG arroparako barra\n€ 5,99/un\tPrezioa/un\nGutxieneko zabalera: 60 cm, Gehienezko zabalera: 90 cm, Hondoa: 26 cm\nMULIG zutikako esekigailua\nZabalera: 43 cm, Hondoa: 46 cm, Altuera: 97 cm\nMULIG euskarridun erraila\nZabalera: 99 cm, Hondoa: 46 cm, Altuera: 151 cm\nRIGGA euskarridun erraila\nZabalera: 111 cm, Hondoa: 51 cm, Gutxieneko altuera: 126 cm\nRISÖR holtz tolesgarria\nZabalera: 216 cm, Altuera: 185 cm\nLuzera: 25 cm, Zabalera: 25 cm, Altuera: 55 cm\nTURBO barrurako kako-altzaria/ext\n€ 29,99/un\tPrezioa/un € 32,99/ un Prezioa/un\nZabalera: 117 cm, Hondoa: 59 cm, Altuera: 148 cm\nZabalera: 85 cm, Hondoa: 45 cm, Altuera: 180 cm\nDekoratu eta banatu gune irekiak holtz tolesgarri baten laguntzarekin.\nEtxeko gune zabalak, egongela, jangela, sukaldea, baita loft oso bat ere, erronka handia izan daitezke gure burmuinarentzat: zer jarriko dut hemen? Nola banatuko ditut guneak? Eta, egia esan, hori egiteko hamaika aukera daude: toki estrategikoan jarritako chaise longue bat edo sofa bat, beira-arasa bat, armairu bat, idazmahai bat... Baita holtz tolesgarri bat ere! Biltokidunak ere baditugu; horrela, gune bat (zure lanerako gunea, esaterako) bereizteaz gain, gauzak gordetzeko ere balioko dizute. Bi funtzio erabilgarri soluzio berean.\nEuskarriak, benetan lagungarriak diren elementuak\nEra guztietako euskarriak ditugu, kasurako, arropa begien bistan zintzilikatzeko euskarria duen erraila, moda-denden ereduari jarraituz. Kako-altzaria barruan nahiz kanpoan erabil daiteke, bai etxean, bai arropa-dendan. Kako-altzariak eta aterki-ontziak ere gure euskarrietako batzuk dira; gai dira beroki guztien zamari eusteko, hala neguko beroki lodiei nola udako jantzi arinei. Eta zer esan gaueko zutikako esekigailuaz! Primeran geldituko da gure zutikako ispilu baten ondoan. Jantzi eta zure burua eder ikustea, dena bat.


Amaia Zubiria - Wikipedia, entziklopedia askea.\nDonostia, 1947ko irailaren 11 (74 urte)\nAdarra Saria (2021)\nAmaia Zubiria (Donostia, Gipuzkoa, 1947ko irailaren 11) euskal abeslaria da. Euskal Abestigintza Berriak emandako emakumezko abeslaririk garrantzitsuena. Haizea talde aitzindariko kantariak, 30 urteko ibilbidean, bakarkako lanak eta beste musikariekin osatutako egitasmoak tartekatu ditu. Kantaera dotore eta sakonaren jabe izanik, ez da harritzekoa haren ahotsa hainbat filmetan eta beste hainbat euskal artistaren diskoetan entzutea.\nNeskatoa zenez geroztik abestigintzarako giroa eta zaletasuna ezagutu zituen, batez ere amaren aldetik. Gazte-gaztetatik hainbat txapelketatan parte hartu zuen, baina bere ezkontza goiztiarrak jendaurreko agerpen eta grabazioetatik at utzi zuen aldi baterako. Txomin Artolarekin hiru disko argitaratu zituen, Pascal Gaignerekin ere beste hiru, horien artean 1985an Egun argi hartan izenburukoa. Bakarrean hamabi disko argitaratu ditu. Zubiriaren abestien oinarrizko gaiak hauek dira: maitasuna, galera, malenkonia, herrimina, transzendentziaren bilaketa eta gai herrikoiak.\nDonostiako eta Usurbilgo Zubieta auzoan (Gipuzkoa) jaio zen, 1947an. Aita sekula plazarik egin ez zuen ahots bikaineko bertsolaria eta ama kantuzale iaioa izanik, txikitatik jaso zuen kanturako zaletasuna. Kantatzea etxean eta lagunartean gorde beharreko kontua zelakoan, ezkutuan hasi zen, 16 urterekin, kantari berrientzat garai hartan ohikoak ziren txapelketetan parte hartzen. Halako batean La voz de España egunkariko argazki batean agertu, eta horrela jabetu ziren etxean Amaia gazteak kantaria izan nahi zuela. Sekulako iskanbila sortu zuen deskubrimenduak, gurasoek ez baitzuten nahi alabak plazan kantatzea.\nHaizearekin zuzeneko hamaika emanaldi eta bi disko grabatu ondoren —Haizea (Herri Gogoa, 1976) eta Hontz gaua (Xoxoa, 1979)—, Frantziara eta ondoren Iparraldera jo zuen, eta hainbat jazz musikarirekin hasi zen lanean. Horrela ezagutu zuen Pascal Gaigne (Tolosa, Okzitania) gitarrista eta musikagilea. Harekin lanean hasi zen 1983ko udan, eta bikote artistikoa osatu zuten hainbat urtetan. Tartean, Etxahun eta Etxahun diskoan (IZ, 1980) parte hartu zuen, Imanol, Niko Etxart eta Beñat Axiarirekin batera. Disko horretan Etxahun Barkoxe eta Etxahun-Iruri-ren piezarik esanguratsuenen berrirakurketa egin zuten.\nZinemari dagokionez, Pascal Gaigne ezagutu baino lehenagokoa da Amaia Zubiriak egindako lehen lana, La fuga de Segovia (Angel Amigo, 1981) filmerako musika Xabier Lasa Haizeako gitarristarekin egin baitzuen. Gero, Tango kantuarekin parte hartu zuen La muerte de Mikel (Imanol Uribe, 1983) filmaren musikan. Dena dela, Gaignerekin batera egin ditu bere lanik esanguratsuenak: Zergatik Panpox (Xabier Elorriaga, 1985), Ander eta Yul (Ana Diez, 1988), Santa Cruz, el cura guerrillero (Jose Maria Tuduri, 1990), Loraldia, el tiempo de las flores (Oscar Aizpeolea 1990) eta Como tú quieras (Joseba Salegi, 1992). Ondoren, Gaignek ibilaldi esanguratsua egin du zinemarako musikaren alorrean (El sol del membrillo, Mensaka, Lucio...).\nBere disko eta kantaldiez gain, ez da zaila Amaia Zubiriaren ahotsa 80ko hamarkadako disko askotan topatzea, Imanol Larzabalenak eta Txomin Artolarenak lekuko. Modu naturalean egin zuten berriro topo Artolak eta Zubiriak, gero eta elkarlan mamitsuagoa osatuz. Horren emaitza da hiru diskok osatutako Folk-Lore sorta bilduma. Lehenak, Folk-lore-sorta 1 (Elkar, 1991), oihartzun handia lortu zuen komunikabide eta zaleen artean. Herri kantuen bertsio fidelak dira, bi kantarien ahotsak nabarmentzen dituen laguntza musikal akustiko dotoreez jantziak. Joxan Goikoetxea (soinua, teklatuak) eta Alan Griffin (whistlea, flauta, txirula...) Alboka taldeko kideak dira laguntzaileak. Ez dago esperimentaziorik, nahiz eta une batzuetan Haizearen garaiak gogora ekarri. Hamaika emanaldi egin zituzten Euskal Herri osoan, eta 1993an desegin zuten bikotea beste bi disko kaleratu ondoren: Folk-lore-sorta 2 (Elkar, 1992) eta Folk-lore-sorta 3 (Elkar, 1993).\nGero, bakarkako ibilbideari heldu zion berriro Amaia Zubiriak, eta lau disko kaleratu ditu geroztik. Amonaren mengantza (IZ, 1995) da lehena eta kantariaren azken urteetako ildoaren adierazle. Kantu tradizionalak eta jazz musikatik datorren esperimentazioa uztartuta, batez ere kantatzeko moduan eta ahots jokoetan adierazten dena. Gainera, izenburuak ongi adierazten du diskoaren intentzio "feminista", Zubiriaren jardunaren beste ezaugarrietako bat.\nAmaia Zubiria eta Edorta Amurua, Soinuenea, 2012-10-06\nInauterietako kantuekin osatu zuen Hou Pittu Hou diskoa (Elkar, 1998), eta Angel Unzu (Ganbara, Kepa Junkera, Jabier Muguruza...) aritu zen ekoizle lanetan. Urte berean kaleratu zuen Mami xuri (IZ, 1998), eta handik lau urtera, berriz, Haatik (Elkar, 2002). Bertan hainbat kantu zahar berreskuratu eta zazpi kantu berri eskaini zizkigun Pascal Gaignek ekoitzi eta moldatutako diskoan. Bere azken lana ordea, Nabil da (Elkar, 2008), hainbat kantu herrikoi ezagunen bilduma ("Maitia nun zira", "Prima eijerra", "Itsasoa laino dago"...). Zuzenekoak ematen jarraitzen du, eta horietako askotan Edorta Amurua semea eduki du laguntzaile gitarrarekin.\n2021 urtean Adarra saria eskuratu zuen, Donostiako Udalaren eskutik.\nBesteak beste hauekin ere ibili da lankidetzan: Pascal Gaigne, Karlos Gimenez, Iñaki Salvador, Aitor Furundarena. Maider Ansa, Jaione Olazabal, Matixa Otero, Francisco Herrero, Ainara Ortega, seme Edorta Amurua Zubiria eta Jon Maia bertsolaria.\nMusika naiz. Musikak narama. (Amaia Zubiria)\n1977. Haizea: Haizea\n1979. Haizea: Hontz gaua\n1986. Amaia Zubiria eta Pascal Gaigne: Kolorez eta ametsez\n1985. Amaia Zubiria eta Pascal Gaigne: Egun argi hartan\n1990. Amaia Zubiria eta Pascal Gaigne: Hamar urte zineman\n1991. Amaia Zubiria eta Txomin Artola: Folk lore sorta I\n1992. Amaia Zubiria eta Txomin Artola: Folk lore sorta II\n1993. Amaia Zubiria eta Txomin Artola: Folk lore sorta III\n1998. Amaia Zubiria: Ho pitxu ho\n1995. Amaia Zubiria: Amonaren mengantza\n1998. Amaia Zubiria: Mami xuri\n2002. Amaia Zubiria: Haatik\n2008. Amaia Zubiria: Nabil\n2011. Amaia Zubiria: Amona Mantangorri\n2021eko Adarra saria  Zortzigarren aldia da Adarra saria ematen dutela. Donostiako Udalak eta Donostia Kulturak 2014an sortu zuten, euskal musikaren arloan garrantzi edo eragin bereziko ibilbidea egin duen edo egiten ari den artista bati omen egiteko, urtero. Orain arte Mikel Laboak, Ruper Ordorikak, Benito Lertxundik, Fermin Muguruzak, Anarik, Berri Txarrak taldeak eta Kepa Junkerak jaso dute.\nEdukiaren zati bat «Amaia Zubiria» artikulutik hartua da. Artikulu hark Andoni Tolosa du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.\n↑ "Donostiako Zubietan jaio zen 1947an."\n↑ a b Berria. «Amaia Zubiriak jasoko du 2021eko Adarra saria» Berria (Noiz kontsultatua: 2021-04-27).\n↑ «"Musika naiz. Musikak narama"» EITB Euskal Irrati Telebista 2020-02-21 (Noiz kontsultatua: 2021-04-09).\n↑ «Donostia Kulturak Amaia Zubiriari emango dio 2021eko Adarra Saria» naiz: 2021-04-27 (Noiz kontsultatua: 2021-04-27).\nAmaia Zubiriari Argia astekarian eginiriko elkarrizketa. 2027. zen. 2006ko otsailaren 12a.\nAmaia Zubiria abeslaria "Prima Eijerra" abesten entzungai bideoklip honetan.\nAmaia Zubiria eta Txomin Artola abeslariak "Ama Ezkondu, Ezkondu" abestia abesten bideoklip honetan entzungai.\nElkarrizketa Argian (2011-4-10)\nMultimedia: Amaia Zubiria\nAipu famatuak: Amaia Zubiria\nISNI: 0000 0003 7184 8474\nBNF: 14241786m (data)\nOrriaren azken aldaketa: 26 uztaila 2021, 18:58.


Autoen salmenta %3,8 jaitsi da abuztuan eta %2 lehen zortzi hilabeteetan | Consumer\nAutoen salmenta %3,8 jaitsi da abuztuan eta %2 lehen zortzi hilabeteetan\nLur orotako matrikulazioak %12 igo dira aurreko urteko epe berarekin alderatuta\nEspainiako autoen matrikulazioak 93.093 unitatekoak izan ziren abuztuan, hau da, %3,8ko beherakada izan zen aurreko urteko hilabete berarekin alderatuta, fabrikatzaileen (Anfac), kontzesionarioen (Faconauto) eta saltzaileen (Ganvam) elkarteek jakinarazi zutenez. Urteko metatuan, abuztura arte, 1,047 milioi auto merkaturatu ziren; hau da, aurreko ekitaldiko urtarriletik abuztura bitartean erregistratutako datuen aldean, %2ko jaitsiera.\nAbuztuan, lur orotako ibilgailu-matrikulazioak 9.293 unitatekoak izan ziren, %12,2ko progresioarekin, 2005eko datu berekin; urteko lehen zortzi hilabeteetan, berriz, %8,5eko igoera izan zuten, 81.196 unitaterekin. Hala, automobil-merkatu osoa, autoak eta lur orotako ibilgailuak barne, %2,5 jaitsi zen abuztuan, 102.386 unitaterekin, eta urteko metatuan %1,3 jaitsi zen, 1,135 milioi unitaterekin.\nEskaera-motei dagokienez, partikularren eta alokatu gabeko enpresen salmentak %3,2 murriztu ziren abuztuan, eta merkatu alokatzaileari dagozkionak, berriz, %16,3. Bestalde, alokatzaileek %2,7ko jaitsiera izan zuten urteko metatuan, eta partikularrek %1,9 jaitsi zuten 2006ko lehen zortzi hilabeteetan.\nabuztua meses-eu primeros-eu turismoak Unitateak


Zabaleta eta Jaka finalerdietan eta Ezkurdia eta Martija hanka eta erdia sartua dutela - Sakana - Guaixe.eus\nZabaleta eta Jaka finalerdietan eta Ezkurdia eta Martija hanka eta erdia sartua dutela\nGuaixe 2020-02-10 12:45\nArgazkia: Pedro Urresti.\nBinakako Txapelketa. Hasierako ligaxka despeditzeko bi jardunaldiren faltan eta asteburuko partidak irabazita, Jakak eta Zabaletak finalerdietarako txartela lortu dute eta Ezkurdia eta Martija bigarrenak dira, hanka eta erdia finalerdietan sartua dutela\nAsteburuan Binakako hasierako ligaxkako 12. jardunaldia jokatu da eta garaipen garrantzitsuak lortu dituzte gure pilotariek. Horri esker, Erik Jakak eta Jose Javier Zabaletak euren 10. puntua lortu dute eta zuzenean finalerdietarako sailkatu dira, eta Ezkurdiak eta Martijak euren 8. puntua eskuratu zuten, sailkapenean bigarrenak dira eta hanka eta erdia baino gehiago dute finalerdietan.\nJaka eta Zabaleta liderrak zuzenean finalerdietara\nOstiralean, Zestoan, Erik Jakak eta Zabaletak Olaizola II.a eta Urrutikoetxea ordezkatu zuen Aranguren izan zituzten aurkari. Jakak eta Zabaletak ederki izerditu behar izan zuten baina, azkenean, 17 eta 22 irabazi zieten Aimarri eta Arangureni. Erik Jakak 14 tanto egin zituen eta Zabaleta sendo ibili zen atzean, soilik pare bat pilota galdu zituen. Paretsu hasi zen partida eta 16 eta 17 hurbildu ziren markagailuan Olaizola eta Aranguren, Jaka eta Zabaleta estutuz, baina, azkenean, Baikokoen akatsak eta Aspekoen merituak tarteko, garaipen ederra lortu zuten Erik Jakak eta Zabaletak. 10. puntua lortu zuten, zuzenean sailkatu dira finalerdietarako eta txapelketako bikorik sendoena izaten jarraitzen dute.\nEzkurdia eta Martija, bigarrenak\nEzkurdiak eta Martijak Artola eta Imaz izan zituzten aurkari atzo Tafallan. Arerio zuzenen arteko partida zen, bi bikoek zazpi puntu baitzituzten, eta urrezkoa zen zortzigarrena zegoen jokoan. Egia esan, partida paretsuagoa espero zen, baina Ezkurdia eta Martija nagusitu ziren, alde handiarekin. Hala ere, hasieran parez pare ibili ziren bi bikoak. Tantoa ziurtatzea, hori izan zen lau pilotarien helburua hasierako txanpan. Tanto luzeak izan ziren hasierakoak, eta bi bikoak sendo ibili ziren. Ezkurdiak erritmoa azkartu zuen eta 7 eta 4 aurreratu ziren sakandarrak. Baikokoek bi tanto ederrekin erantzun zuten eta 7 eta 6 gerturatu ziren. Baina bost tantoko takada ederra egin zuten sakandarrek eta zuzenean joan ziren 12 eta 6ra. Artola ez zen fin ibili tarte horretan eta sakandarrei, aldiz, guztia atera zitzaien ongi. Bi tanto egin zituzten Artolak eta Imazek eta 12 eta 8 gerturatu ziren, baina hortik aurrera iritsi ziren Ezkurdiaren tanto ederrenak. Boleak, dejadak… aurrelari arbizuarra izan zen aurreko koadroetako jaun eta jabe, eta Martija nagusitu zen atzean. Horrela, 16 eta 8 aurreratu ziren sakandarrak. 10. tantora iritsi ziren Baikokoak, 17 eta 10, bi tanto izugarri luze irabaziz, baina Ezkurdiak eta Martijak lehenbailehen lotu nahi izan zuten partida eta zuzenean 22ra joan ziren, euren joko bikainari esker eta Baikokoen akatsak tarteko. Garaipen argia izan zen, lan itzela egin eta gero, eta, aldi berean, garaipen oso garrantzitsua.\nSakandarrak pozik zeuden partida bukaeran. Ezkurdiak nabarmendu zuen puntu hau “oso garrantzitsua” zela eurendako. Finalerdiak oso gertu dituzte. “Oso gustura gaude egindako lanarekin; akats batzuk egin ditugu baina partida serioa izan da. Partida nola egin nahi genuen, oso argi genuen. Binakako hasierako ligaxka despeditzeko oraindik bi partida gelditzen dira, baina puntu hau oso-oso garrantzitsua da, sailkapenean bigarren izateko eta zuzenean finalerdietara sailkatzeko bidea ongi bideratu baitugu. Orain puntu batera ditugu Artola eta Imaz eta Altuna eta Ladis arerio zuzenak, eta berdinketa kasuan beraiekiko kontrako partidak alde ditugunez… oso pozik gaude” adierazi zuen arbizuarrak. Partida hasiera parekatua izan zela gaineratu zuen, “baina gero abantaila hartu dugu, igual gaurkoa euren egunik handiena ez da izan, eta irabaztea lortu dugu, oso pozik”.\nEzkurdiak eta Martijak primerako bikotea egiten dute. “Denetatik izan dugu, baina Julenekin bikotea egitea oso erraza da. Pilotari osoa da, kantxan ongi kokatzen da, buruz oso azkarra da... partida gehiago jokatu, geroz eta gehiago ezagutzen dugu elkar eta gehitu egiten dugu bikote bezala, hobeki ulertzen dugu elkar” nabarmendu zuen Ezkurdiak. Arbizuarra egindako lanarekin gustura geratu zen. “Azken hiru partidatan sufritu nuen, ongi defendatzen kontzentratu nintzen eta gaur, aldiz, hobeki sentitu naiz, txispa gehiagorekin. Bidea hau da, ea horrela segitzen dugun, eta ea zuzenean goazen finalerdietara” adierazi zuen.\nBinakako sailkapenean Jaka-Zabaletak 10 puntu dituzte, Ezkurdia-Martijak 8 puntu eta Artola-Imazek eta Altuna-Ladis Galarzak 7 puntu. Lasok eta Albisuk 6 puntu dituzte, Irribarriak eta Rezustak 5 puntu, Olaizola II.a-Urrutikoetxeak 4 puntu eta Bengoetxea-Mariezkurrenak puntu bat.\nBinakako hasierako ligaxkako 13. jardunaldian, ostiralean, Urdulizen, Ezkurdiak eta Martijak Laso eta Albisu izanen dituzte aurkari (22:00, ETB1) eta ostiralean, Gernikan, Artola eta Imaz Altuna eta Ladis Galarzaren kontra ariko dira (20:00). Larunbatean, Labriten, Erik Jakak eta Zabaletak Bengoetxearen eta Mariezkurrenaren kontra jokatuko dute (17:45, ETB1), eta igandean, Tolosan, Irribarriak eta Rezustak Olaizola II.a eta Urrutikoetxea izanen dituzte arerio (17:00, ETB1).


Porno Flash Jokoak: Talde Sex Free Jokoak Orain!\nPorno Flash Jokoak: Plazer Da Hemen!\nHey koadrila: ongi etorri Porno Flash Jokoak. Beste inora joan aurretik, uste dut garrantzitsua da niretzat, aipatu duguna aurre egiteko, hemen ez da benetan Flash jokoak – hori izan zen, oso denbora luzean, duela gure proiektua izan zen lehen ezarri! Egun atzera, ez ziren oso gutxi egiteko aukera duten garatzaileek gai izan nahi gehitu jokoak beren datu-base grafiko ona eta polita jolasten esperientzia: horregatik Porno Flash Jokoak lan izan duguna izan da., Egun hauetan, industria da bat infernua bat asko gehiago heldua, baina oraindik ere ari gara emanez berean, ekintza – nahi duzun, besterik gabe erabiliz WebGL denbora honen inguruan! Arrazoi asko daude gurekin desbideratu Flash, baina nagusietako bat da simple izan ere, hori da jada ez izatea onartzen nabigatzaile gehienek. Berri ona da hori, berriz, jende askok nahi Flash jokoak delako esan nahi du ez jaisteko, lortu dugu trikimailu bat sortu gure mahuka hori lotuak asetzeko duzu! Gehiago ikasteko interesa? Irakurri behera azpitik, eta ez dut isuri babarrunak!, Bestela, aurrera dezakezu eta erregistratu oraintxe Porno Flash Jokoak, galderak ez galdetu. Aukera zurea da–, baina, besterik gabe, ziurtatu ulertzen duzu, orduan, helduen joko online Flash bat foku, ari gara joan-koadrila.\nFree kide sarbidea\nZiur konturatzen zara, eta ulertzen dugu oraindik oso larriak kalitateari buruzko gure plataforma, utzi nahi dut ezagutzen duzu, denbora aurretik Porno Flash Joko bat da helmuga duten sartu ahal izango duzu ordaindu beharrik gabe. Ondoren, inguruan bila guztiak lehian zerbitzuak daude, konturatu ginen ez zela masiboa joera kargatzen pertsonen sarbidea helmuga bat dela, besterik gabe, ez zuen entregatu, eta, ondoren, jende emanez azpi-par jokoak litzateke, azkenean, egin, horiek utzi., Saihesteko emanez gamers han etsipena saio, goaz esan Porno Flash Jokoak zurea da sarbidea beharrik gabe ordaindu digu ezer. Gaur egun, laguntza garapena babesa jorratzen eta iragarkiak – ez kezkatu, hauek ez dira ez-intrusiboak dira, eta neurrira egindako aldera handia joko publikoa ez duten sarbidea gure ataria! Horrez gain, laguntza pakete erosi ahal izango duzu benetan nahi baduzu: hauek emango dizu hainbat ezaugarri eta bizi-kalitatea duten elementu duzu kontuan erabilgarria aurkitu zure bilaketa munduan zehar porn joko., Gogoratu geroztik sartu ahal izango duzu doan, hemen, hori ere esan nahi du utzi dezakezu nahi duzunean! Bada, ez dugu amore eman duzu zer nahi duzun, ari gara askoz gehiago litekeena jasaten ondorioz, eh?\nHasieran, gure jokoak ez zuen itxura, beraz, beroa da, eta hori, batez ere, emandako dugu gamers han sartzeko Flash datu-basea izan dugu, izan zen mugatua ikusmen-kalitatea. Egun hauetan, joko bat sortzeko itxura eta ondo jokatzen ez da dena txarra dela – hau da, zergatik pizten dugu baino gehiago, gure egungo motorra ordena ekartzea duzu onena batzuk entzunezkoak duzu inoiz aurkituko konektatuta. Benetan ari gara, beraz, harrituta kalitatea, oro har, zer dugu eskaintzeko dugun benetan uste jende gehienak izango dira saldu ondoren, besterik gabe, minutu gutxi batzuk jolasten jokoak eskaintzen dugu., Gogoratu hau esperientzia osoa da, doan ere – beraz, ari zaren lortzean mundu bi onenak eta bai, dugu benetan erakusten ari denean bultza dator shove, helduen material espazio hau da sheer erotiko perfekzioa. Gure taldeak ere egin du ziur gaitasuna duten pertsona konektatu gure jokoak eta behe-end makinak da, oraindik erraza eta erosoa. Ez dugu nahi duzu jasaten bada, zure CPU eta GPU dira apur bat out-of-data – hori ez litzateke ona izango edonork orain izango litzateke, ezta?, Erakutsi dugu behin eta berriro entregatu ahal izango dugu piztia grafiko esperientziak, beraz, zergatik ez taula gainean eta ikusi da guztiak zeure burua? Zentzu asko egiten baduzu, galdetu!\nBat mantenduz etengabeko churn jokoak ez da lan erraza, baina konturatzen gara ordena mantentzeko gamers daude pozik, behar dugu ematen, zer bilatzen dute. Gaur egun, Porno Flash Jokoak eserita bilduma bat inguruan 80 jokoak, berri bat gehitu inguruan 10 aldiz urtean. Guk ere joan nahi atzera denbora eta poloniako sortu izenburuak dugu dagoeneko kaleratu, baita berriak gehitu edukia pakete gisa, eta, hala badagokio., Mendekoak dugu gure komunitatearen asko zentzu honetan ulertzen zer joko dute, uste dugu lan egin behar da, oro har, ematen digu emaitza onak eta aurrera begiratu behar dugu, etengabeko joera ez oso etorkizun hurbilean. Porno Flash Jokoak ditu aktibo bat Discord zerbitzari eta foro ofizialean dira benetan ona irtenez garatzaileei. Gure belarriak zabalik daude, eta ala esaten ari zaren zerbait positiboa edo negatiboa, entzuten ari gara! Informazio gehiago ematen digu, hobeto: da, besterik gabe, aukera ematen Porno Flash Jokoak bihurtu beroena gelditzea online folks duten adikzioa porno jokoak., Nork ez du nahi soinu hori, ezta?\nOndorio bat Porn Flash Jokoak\nOrain, seguruenik duzu hurrena Porno Flash Jokoak ez du nahaspila inguruan, ezta ez dugu tira edozein punches orduan emanez jende zintzoa, egia esan, nor garen eta zer eskaintzen dugu. Nahi dugu aldaketa ekarriko espazioa eta zure laguntzarekin, erakutsi ahal izango dugu gainontzeko bat sortzea goi-apal hub XXX esperientzia benetan ez da horren zaila. Prest zaude konturatzen eta abestea Porno Flash Jokoak abentura? Ondoren, mesedez: sortu zure kontua orain eta hasi zure bizitza berri barruan!, Eskerrik asko, beraz, askoz irakurketa – agian, zure hurrengo saio joko-elikatutako fapping gehien atsegina oraindik. Askoz maitasuna – ikusten duzu beste aldean.


Bizkaiko Batzar Nagusiak erakundeari buruzko erakusketea Portugaleten - bizkaie.biz\nBizkaiko Batzar Nagusiak erakundeari buruzko erakusketea Portugaleten\nBizkaie! 2021-06-07 09:14 Kulturea\nErakusketea Ezkerraldean egongo da bagilean eta hortik Durangora joango da garagarrilaren 1ean.\nBizkaiko uribildu bakanetako batek Bizkaiko Batzar Nagusiak, ezagutuz erakusketa ibiltaria hartuko dau bagilean. Ana Otadui Biteri Bizkaiko Batzar Nagusiak erakundeko buruak eta Mikel Torres Lorenzo Portugaleteko alkateak, Begoña Gil Llanos, Zigor Isuskiza Arana eta Emilio Lobato Pascual Mahaiko kideek lagunduta, egunotan inaugurau dabe, El Solar plazan, Portugaleteko udaletxearen ondoan eta 2016an landatutako Gernikako Arbolearen oinordekotik hur, Europako Batzar zaharrenetakoa dan baten garrantzia historiko eta kulturala lurralde osoan zabaltzen dabilen erakusketea. Erakusketa ibiltaria Bilbotik eta Getxotik Ezkerraldeko bihotzera doa, XIV. mendetik aurrera erakunde hori lurraldeko gorabehera nagusien protagonista eta lekuko bihurtu izanaren zergaitiak zabaltzeko.\nErakusketea formatu handiko 12 panelek osotzen dabe eta erakunde parlamentario moduan dauen eskumen-egitura zabala azaltzen dau, baita batzen dauen kultur ondarea be. Erakusketan ibilbide xume bat eskaintzen da bere lau egoitzetako (Bilbo, Gernika, Abellaneda eta Gerediaga) edukietatik, Gernikako Batzarretzean zehaztasun handiagoagaz geldituz, Gernikako Arbolea demokraziaren, askatasunaren eta bakearen euskal sinboloaren babeslekua dalako.\nErakusketaren berrinaugurazinoan, Ana Otadui Biterik, azpimarratu dauenez, erakusketeak Batzarrek daben egiteko parlamentarioan eta ondare kultural aberatsean eragin gura dau. Otaduik gogora ekarri dau Portugaleteko uribildua Batzarrakaz lotuta dagola, Miguel Loredo Rolaren figurearen bidez, foruen defendatzaile sutsua izan zalako. Berba egiteko zituan dohaiakaitik Portugaleteko Castelar ezizena jaso ostean, 1864an Gernikan batzarretako kide bihurtu zan eta bertan haren erretorika bikainagaz jentea suspertu eban. Foruen Batzordeko kide aukeratua izan zan.


Positiboen kopuruak gora egin du herrian beste behin - Azkoitia - Maxixatzen.eus\nPositiboen kopuruak gora egin du herrian beste behin\nJulene Frantzesena 2020-10-07 16:03\nBeste sei positibo atzeman ditu Osasun Sailak herrian, eta 35 dira azken astean zenbatu dituenak. Horrenbestez, 10.000 biztanletik gorako Gipuzkoako herrien artean tasarik altuenetakoa du Azkoitiak. 100.000 biztanleko azken zazpi egunetako positibo kopuruaren tasa 291,93koa da.\nBeste behin gora egin du atzemandako positiboen kopuruak herrian. Hain zuzen ere, sei kasu atzeman zituen Osasun Sailak atzo Azkoitian, eta 35 dira azken astean atzeman dituenak. Horrenbestez, 10.000 biztanletik gorako Gipuzkoako herrien artean tasarik altuenetakoa du Azkoitiak —291,93—; altuena Azpeitiak du —332,12—. 100.000 biztanleko azken zazpi egunetako emandako positibo kopuruak neurtzen ditu tasa horrek.\nKoronabirus agerraldirik ez dagoela jakinarazi du Azkoitiko Udalak, baina Osakidetza Azkoitiko 17 eta 60 urte arteko biztanleei PCR probak egiten hasi da gaur bertan.\nAzkoitian ez ezik, Urola Kostan ere gora egin du positibo berrien kopuruak, herenegun baino ia bi aldiz gehiago zenbatuta. Azpeitian hamar atzeman zituzten, Zestoan bi, eta Orion, Zarautzen eta Zumaian bana.\n681 kasu Hego Euskal Herrian\nAraban, Bizkaian eta Gipuzkoan herenegun baino PCR proba gehiago egin zituen Osakidetzak atzo: 10.022 –7.424 proba herenegun–. Eta atzo gauzatutako proba horietan positibo eman duten herritarren kopurua ere herenegungoa baino altuagoa da; izan ere, herenegun 336 positibo atzeman zituzten, eta 428 atzo. Horrenbestez, PCR proba gauzatu zuten herritarren %4,2k eman dute positibo azken orduetan –herenegun %4,5 zen kopurua–. Lurraldeka, berriz, Araban 58 positibo, Bizkaian 184 eta Gipuzkoan 180 positibo detektatu zituzten atzo. Hiru lurralde horietatik kanpo bizi diren sei lagunek ere eman zuten positibo.\nAtzokoan 31 lagun ospitaleratu zituzten Arabako, Bizkaiko eta Gipuzkoako ospitaleetan, eta guztira, 238 lagun –herenegun baino bi gutxiago– daude ospitaleratuta gaur-gaurkoz. Horietatik 51 daude ZIUn, herenegun baino bost gutxiago. Beraz, behera egin dute bai ospitaleratuen kopuruak, bai ZIUn daudenen kopuruak. Oinarrizko birsorkuntza tasa edo RO indizea 0,97 da.\nNafarroan beste 253 positibo zenbatu zituzten atzo, egindako 3.165 PCR probetan; horrek esan nahi du poba egin zuten herritarren %8k eman zutela positibo. Lurralde horretan koronabirusa duten 246 lagun daude ospitaleratuta, horietatik 25 ZIUn.


Idle gameak: ahaleginik txikiena eginez jolasteko | Euskaltel Blog\nIdle gameak: ahaleginik txikiena eginez jolasteko\nEntzun duzu inoiz ezer idle gameei buruz? Joko inkremental, klicker, klik-joko, sakatzeko joko, inaktibitate-joko… ere esaten zaie. Joko oso-oso sinpleak dira, eta honetan dautza: pantaila askotan ukitzean edo helburu bat lortzeko jokoa bakarrik joan dadin uztean. Zer helburu, ordea? Bada, bitxiak, oxigenoa, dirua, bidaiariak… non gertatzen den. Zenbat eta azkarrago egin klik, orduan eta azkarrago lortuko duzu helburua.\nEta hori dibertigarria ote den pentsatzen ari bazara, gure aholkua da joko bat deskargatzea, eta probatzea: harritu egingo zara zein entretenigarriak izan daitezkeen ikusita. A! Eta ez pentsa idle gameekin hasi eta utzi ezinik zabiltzan pertsona bakarra zarenik. Youtuberi gainbegiratu bat ematen badiozu, tutoretza-piloa ikusiko duzu, diru gehiago irabazteko edo objektu gehiago lortzeko trikimailuak azaltzen dituztenak. Jakin-minik bai? Probatu hauetako batekin.\nIdle Cooking Tycoon. Joko honetan aritu eta pastelgile arrakastatsua bihurtu nahi baduzu, aski duzu hatzarekin oso azkar klikatzea. Idle Cooking Tycoonen joko-sistema oso erraza da: gure gozotegiak etengabe eta modu automatikoan ekoizten du txokolatea, eta banatu egiten du… eta saldu egiten du. Eta dirua erritmo konstante batean sartzen da gure negozioan. Baina diru gehiago irabazi nahi baduzu, pantaila azkarrago sakatu besterik ez duzu egin behar: horrela, txokolate gehiago egingo duzu, eta diru gehiago lortuko duzu. Eta zer egin dezakegu diru horrekin? Sukalderako era guztietako tresnak erosi, eta… diru gehiago irabazi. Pixkanaka, tamaina handiagoko sukaldeak desblokeatzen joango zara, eta sukaldari berriak kontratatu ahal izango dituzu, unibertsoko gozogile aberatsena izateko. Eta hobekuntza gehiago lortzeko presa baduzu, benetako diru pixka bat inberti dezakezu… Doan deskargatu dezakezu zure mugikorrean Play Storetik, eta iOSerako.\nIdle Miner Tycoon. Aurreko jokoaren oso antzeko mekanika du, baina, kasu honetan, harribitxiz betetako meategi batean gertatzen da. Hiru meatzari-talde ditu, jokalariak kudeatu beharrekoak, eta hiru eremu: minerala ateratzen den meatzea, lur gainera ateratzeko igogailua, eta prozesatze-eremua. Zenbat eta urre gehiago atera, orduan eta diru gehiago; eta, diru horrekin, meatzari gehiago izan ditzakezu, azkarrago lan egin, garraiatzaile gehiago eduki… Eta diru gehiago irabazi. Aitortu behar da behin hasiz gero utzi ezin den horietakoa dela…. Doan eskura daiteke Androiderako eta iOSerako.\nTerrarium: Garden Idle. Joko honen helburua da landare-mota desberdinak landatzea, haiek hazi eta beste landare batzuk desblokea ditzaten, eta, hala, lorategi eder bat sortu. Eta nola egiten da hori? Landareek berez sortzen dute oxigenoa, baina oso poliki. Oxigeno hori metatu egiten da, ureztatzea, ongarria eta abar desblokeatzeko. Bada, pantailan klik egiten baduzu, prozesua bizkortu egiten da. Oxigeno asko metatutakoan, haren truke ongarria eta ura lor ditzakezu, eta, hala, zure landareek hazten jarraituko dute. Androiderako eta iOserako bertsioak ditu.\nNido de hormiga. Garatzaileak berak honela definitzen du idle game hau: denbora pasatzeko bakarrik balio du. Bertan, hainbat inurri ikus daitezke, beren habia eraikitzen edo, besterik gabe, lurpean tunelak egiten. Eta hori da dena! Hala ere, egia da zenbait interakzio egin ditzakezula: adibidez, armiarmak eta intsektuak aktibatu, edo bonbak bota, gustatzen ez zaizkizun galeriak ezabatzeko. Hori bai, musika lasaigarria da oso. Android eta iOS sistemetarako dago erabilgarri, doan.\nCookie Clickers. Joko honen bidez, ahalik eta gaileta gehien laberatu behar dituzu, klik eginez edo pantailako gaileta erraldoia ahalik eta azkarren ukituz. Nahikoa gaileta dituzunean, zenbait hobekuntza desblokeatu ahal izango dituzu… gailetak azkarrago egiteko! Eta horrela segi eta segi, joko honek ez baitu amaierarik. Emozio pixka bat emateko, zure puntuazioak beste pertsona batzuekin konpara ditzakezu, Facebooken bidez. Androiderako eta iOserako bertsioak ditu, doan.\nDemon Princess Marie. Joko grafiko honetan, presta zaitez munstro eta etsai guztien aurka borrokatzeko. Nahikoa da pantailaren edozein tokitan ukitzea aurrean duzun munstroari sable-kolpe bat emateko, babesten ari zaren sorginak automatikoki sorginkeriak egiten dituen bitartean. Banan-banan, munstroak hil egiten dira, eta, ordainetan, txanpon-mordoa uzten dute, gure trebetasunak eta sorginenak hobetzen lagunduko digutenak. Android eta iOS sistemetarako dago erabilgarri, doan.\nMerezi duen idle gamerik ezagutzen baduzu, idatzi iruzkin bat.


Hasiera: frigiar /\nfrigido izond sexu plazerrarekiko hotza. Emakumea frigidoa bada, gizonaren errua da. Berria - Harian 2005-05-29\nEz dago emakume frigidorik, baizik eta gizon traketsak. Luis Elberdin «Sexua noiznahi» - 203. orr.\nHorregatik guztiagatik frantziar eta europar asko frigidoak dira egun. Berria - Harian 2005-05-29\nMasajeen bitartean isilik egon nahi ez zuen horietakoa zen, frigido esango genukeen horietakoa, alegia. Joxan Elosegi «Ahardikeriak» - Marie Darrieussecq - 16. orr.\nAsperkeria frigidoa zein eldarnio paranoidea. Xabier Mendiguren Elizegi «16 ipuin amodiozko» - 9. orr.\n· Katolikoa da, modeloa, edozeri buruzko txantxak onartzen ditu Aita Santuarekikoak izan ezik, beharbada lesbiana da, beharbada frigida. Joxe Austin Arrieta «Homo Faber» - Max Frisch - 94. orr.\nhitz multzoen maiztasunak (gutxienez 3 aldiz agertzen direnak) emakume frigidorik (5)\n"frigido"(r)en maiztasunak (Hiztegi Batua Euskal Prosan) lema


Industri ekonomia. Lehia endogenoaren eredugintzan barrena: denbora, kapital humanoa eta kooperatibak. Negoziazio teoria. Denborarekin aldatzen ahal den kanpoaukera In Rubinsteinen eskaintza alternatiboen negoziazio-jokua - EDTB\nIndustri ekonomia. Lehia endogenoaren eredugintzan barrena: denbora, kapital humanoa eta kooperatibak. Negoziazio teoria. Denborarekin aldatzen ahal den kanpoaukera In Rubinsteinen eskaintza alternatiboen negoziazio-jokua\nEconomic Sciences > Industrial organization and public policy > Monopolio y competencia\nUPV/EHU > Ciencias Económicas y Empresariales > Fundamentos del análisis económico\nDirector José Mª Aizpurua Agirre,